IFPI i SoundExchange puštaju u rad pretraživač ISRC kodova – OFPS\nIFPI i SoundExchange puštaju u rad pretraživač ISRC kodova\nObjavljeno 15. Mart, 2016\nNova platforma pod nazivom ISRC Search Site omogućiće pristup najvećoj bazi podataka identifikacionih kodova zvučnih zapisa. Ovaj projekat predstavlja rezultat saradnje Međunarodne federacije proizvođača fonograma (IFPI), čije je sedište u Londonu, i vašingtonske organizacije za zaštitu srodnih prava SoundExchange.\nOrganizacija IFPI – koja je angažovana od strane Međunarodne organizacije za standardizaciju (ISO) da na globalnom nivou upravlja identifikacionim sistemom ISRC pomoću koga se svakom zvučnom zapisu dodeljuje standardni kod – izabrala je SoundExchange kao partnera koji će održavati globalnu bazu podataka ovih identifikacionih kodova. Po prvi put će ISRC kodovi koje muzičke kuće širom sveta neposredno dodeljuju zvučnim zapisima biti javno dostupni pretraživom formatu.\n„Sajt za pretraživanje ISRC kodova (ISRC Search Site) daje novu dimenziju dostupnosti koja će omogućiti muzičarima, interpretatorima, menadžerima, muzičkim izdavačima i drugim subjektima da ustanove gde se njihova muzika koristi, a doprineće i pouzdanijem izveštavanju od strane korisnika muzičkih sadržaja u digitalnom formatu“, izjavio je generalni direktor organizacije IFPI Fransis Mur (Frances Moore). „Budući da se sa razvojem digitalne ere očekuju sve veće količine podataka, ova alatka biće od suštinskog značaja za obezbeđivanje bolje komunikacije u celokupnom svetu muzike“.\nISRC Search Site će omogućiti pristup ka gotovo 20 miliona jedinstvenih zvučnih zapisa. Operater ovog sajta je u jednoj od svojih izjava naglasio da se ovom inicijativom „unapređuje transparentnost i efikasnost u rukovanju podacima koji se odnose na snimljene sadržaje“.\nOva besplatna platforma za pretraživanje u vidu dodatka ISRC internet sajtu kojim upravlja organizacija IFPI biće non-stop dostupna svima koji su zainteresovani za vršenje pretrage prema umetniku, pesmi ili ISRC kodu kako bi pronašli različite proizvode na kojima se nalazi dati snimak. Izabrani podaci se potom mogu premestiti u „korpu“ i preuzeti u vidu CSV datoteka.\nPredsednik i generalni direktor organizacije SoundExchange Majkl Hup (Michael Huppe) izjavio je da se „Sound Exchange nalazi u središtu digitalne muzike i da ima neprevaziđeno znanje u oblasti upravljanja muzičkim metapodacima i naknadama za autorsko i srodna prava. Ovaj značajan resurs kreirali smo radi daljeg unapređenja naše efikasnosti u obradi naknada, a sada ove preko potrebne podatke stavljamo na raspolaganje celoj muzičkoj zajednici. U pitanju je jedan od aspekata naše posvećenosti razvoju proizvoda i usluga koje doprinose napretku muzičke industrije. Boljim i efikasnijim tehnološkim rešenjima eliminišemo nesuglasice, tako da se stvaraoci u muzičkoj zajednici mogu u potpunosti posvetiti muzici“.\nZa Kerija Šermana (Carey Sherman), predsedavajućeg i generalnog direktora Američkog udruženja diskografa (RIAA), portal ISRC „pruža osnovu na kojoj se mogu izgraditi brzi, efikasni, transparentni i precizni sistemi licenciranja i isplate naknada. To je dobra vest za sve muzičke stvaraoce“.\n„Sajt za pretraživanje ISRC kodova organizacije SoundExchange predstavlja izuzetnu novinu – nešto što nam je trebalo već deceniju unazad i što će ubrzo postati nezamenljivo sredstvo za sve delatnike muzičke industrije. Za Američko udruženje nezavisne muzike (A2IM) to znači veću transparentnost i preciznije isplate našim umetnicima i diskografskim kućama“, dodaje Ričard Berdžis (Richard Burgess), generalni direktor ovog udruženja nezavisnih diskografskih kuća.\nOrganizacija SoundExchange, čija je sestrinska organizacija PPL iz Velike Britanije, predstavlja vodeće svetsko udruženje koje zastupa interese imalaca prava na zvučnim zapisima (interpretatora, muzičara, diskografa i proizvođača fonograma). SoundExchange prikuplja naknade za korišćenje zvučnih zapisa od preko 2500 neinteraktivnih internet, satelitskih i kablovskih radio servisa. Ovo udruženje je 2015. godine isplatilo 802 miliona dolara imaocima relevantnih prava, što predstavlja povećanje za 4% u odnosu na 2014. godinu.\nSajt za pretraživanje ISRC kodova dostupan je na adresi https://isrc.soundexchange.com ili putem internet stranice organizacije IFPI: https://isrcsearch.ifpi.org.


PRIVREDNA KOMORA RS: VELETRGOVCIMA OMOGUĆITI RAD – Novosti Plus\nPrivredna komora Republike Srpske zatražila je da bude ukinuta potpuna zabrana rada veletrgovina iz kojih se sirovinama i materijalima snabdijevaju domaća proizvodna preduzeća.\nOn je dodao da postoji problem i sa nedostatkom sredstava za dezinfekciju i zaštitne opreme jer ne postoji mogućnost uvoza te opreme.\n“Treba ispitati mogućnost za pokretanje proizvodnje zaštitnih sredstava koja nedostaju u domaćim privrednim kapacitetima”, rekao je Blagojević.\nOn je podsjetio da je postignut dogovor sa ministrom spoljne trgovine i ekonomskih odnosa u Savjetu ministara Stašom Košarcem da će kontaktirati sa institucijama drugih država samo na osnovu zvaničnih podataka o problemima u poslovanju privrede koje mu dostave privredne komore Republike Srpske i Federacije BiH /FBiH/.\n“Zbog toga Privredna komora Srpske poziva privredna društva da nam dostave informacije o svim problemima sa kojima se suočavaju u poslovanju kao posljedicom virusa korona. NJih ćemo proslijediti Spoljnotrgovinskoj komori BiH koja će objediniti sa podacima Privredne komore FBiH i dostaviti ministarstvu da bi ono moglo rješavati probleme u saradnji sa institucijama drugih država”, naglasio je Blagojević.\nIako su donesene zvanične odluke o omogućavanju transporta robe, dodao je on, pojedina preduzeća se još suočavaju sa problemima prilikom transporta robe u Italiju i obrnuto preko Hrvatske i Slovenije.\n“Javlja se problem i sa nedostatkom vozača koji prethodnih 14 dana nisu bili na teritoriji na kojoj je eskalirala situacija u vezi sa virusom korona. Vozači koji su došli sa područja gdje je situacija eskalirala su u izolaciji i nisu u mogućnosti da voze. Problem sa manjkom vozača bio je prisutan i prije izbijanja virusa korona, a sada se uvukao i strah među vozače koji nisu spremni da voze na te teritorije, a posebno u Italiju”, istakao je Blagojević.\nOn je naveo da se javlja i problem sa prometom robe zbog zatvaranja granica Srbije koja je proglasila vanredno stanje i zabranila ulazak stranim državljanima na svoju teritoriju.\n← POČELA TV NASTAVA ZA OSNOVCE\nM:tel svojim korisnicima omogućio dodatne TV kanale i videoteke →\n16 Marta, 2021 16 Marta, 2021 Srđan Mišljenović\t0


SAD: 360 miliona dolara za obnovu Afganistana u rukama talibana – Minber\nkol. 17, 2011 at 11:44 am\nAmerička vojska procjenjuje da je 360 miliona dolara njenog novca, koji je bio namijenjen podršci trupama i obnovi Afganistana, u proteklih godinu dana završilo u rukama talibana i kriminalaca, kao i sa njima povezanih lokalnih moćnika.\nKako se navodi u izvještaju specijalnog tima koji je prošle godine formirao general Dejvid Petreus, a koji objavljuje AP, radi se o operacijama “obrnutog pranja novca”.\nU njima je čist novac, zahvaljujući ugovorima koje je Vlada Sjedinjenih Američkih Država sklapala o vojnom transportu, izgradnji, energetskim projektima, snabdijevanju gorivom i drugim uslugama, dolazio do firmi i pojedinaca koji imaju veze sa pobunjenicima i organizovanim kriminalom.\n“Fondovi započnu kao čist novac, a zatim, bilo direktnim isplatama, bilo isplatama kroz mrežu podizvođača, novac postane prljav”, navodi se u izvještaju.\nMoćnici iz Kabula\nIzvještaj pominje i moćnike u Kabulu, iako ne po imenu, koji koriste svoje političke i poslovne veze za svoje interese. Navodi se primjer da je jedan takav moćnik koji je vlasnik kompanije za usluge obezbjeđenja, oružjem snabdijevao talibane, a da je primao novac od kompanije koja je poslovala sa SAD. U toku dvije godine, on je prebacio 8,5 miliona dolara vlasnicima jedne mjenjačnice koja je radila bez dozvole, a koristili su je pobunjenici.\nDo formiranja specijalnog tima malo se moglo znati o vezama koje te kompanije i široka mreža njihovih podizvođača imaju sa pobunjenicima i kriminalcima, za koje vojska koristi izraz “zloćudni činioci”.\nProcijenjenih 360 miliona dolara je samo djelić od 31 milijarde dolara koliko vrijede svi američki ugovori obrađeni u izvještaju.\nAgencija AP navodi, pozivajući se na neimenovanog američkog vojnog zvaničnika u Kabulu, da je ipak samo mali dio tog novca došao do talibana i drugih pobunjeničkih grupacija, a najveći dio je nestao u podmićivanjima i iznudama.\nViše od polovine, preko 180 miliona dolara, nestalo je u ugovorima o transportu. Osam kompanija je unajmilo mežu od dvadesetak firmi za vozila i obezbjeđenje kako bi se transpontovali hrana, voda, gorivo i municija za američke trupe do baza širom Afganistana.\nU izvještaju se navodi primjer ugovora sa ratnim liderom Ruhalahom, koji je kontrolisao put između Kabula i Kandahara, a koji je za bezbjednost transporta naplaćivao 1.500 dolara po vozilu. Ako mu se ne bi platilo, to je sigurno značilo da će konvoj biti napadnut. Vjeruje se da je Ruhalah novac prebacivao talibanima, kada mu je to bilo potrebno.\nMinistarstvo odbrane je saopštilo da je odabralo 20 drugih kompanija sa kojima će sklopiti ugovore o transportu, čija bi vrijednost mogla da dostigne 983,5 miliona dolara.


EKO KAMPOVI 2019. (VIDEO)\nEKO KAMPOVI 2019. (VIDEO)\nUčenici nižih razreda obrenovačkih osnovnih škola i ove godine će, o trošku opštine, boraviti na najlepšim planinama Srbije\nU Sportsko-kulturnom centru ”Obrenovac” danas je potpisan novi ugovor sa ”Centrom dečjih letovališta i oporavilišta Beograd” o nastavku realizacije programa ”Eko kampovi”. Program, koji u potpunosti finansira Gradska opštine Obrenovac, obuhvata odlazak i boravak na planinama za sve učenike nižih razreda obrenovačkih osnovnih škola.\nUgovor su potpisali direktorka ”Centra dečijih letovališta” Tanja Savić i direktor JP Sportsko-kulturni centar ”Obrenovac” Ivan Jegorović.\nJegorović je podsetio da se aktivnost odlazaka obrenovačkih mališana na klimatski oporavak realizuje od 2012. godine kao i da se radi o jedinstvenom projektu u Srbiji.\nTanja Savić je istakla da je ponosna na saradnju sa opštinom Obrenovac, koja je, prema njenima rečima, dobar primer pažnje usmerene najmlađima.\n"Opština Obrenovac je jedna od retkih koja prepoznaje interes dece u zdravstvenom smislu ali i u ekološkom i socijalnom smislu gde se deca razvijaju učeći o prirodi u prirodi. Mi smo prošle godine uložili preko 20 miliona u rekonstrukciju objekta na Divčibarama, ove godine je u toku javna nabavka za objekat na Bukulji i u planu je kompletna rekonstrukcija na Tari. Sve to će popraviti ugođaj našim mališanima. Pored toga imamo i animatore koji svakodnevno rade sa decom. Svaki naš objekat je okružen prelepom prirodom i nije slučajno što se nalaze baš na tim mestima. Ranijih godina su vršena razna istrživanja i sam naziv našeg centra sadrži i reč oporavilišta jer se deluje preventivno na zdravlje ali i na oporavak onih koji imaju zdravstvenih problema" rekla je Tanja Savić.\nPotpisivanju ugovora je prisustvovao i predsednik Gradske opštine Obrenovac Miroslav Čučković koji je naglasio da je, pored ugovora iz programa ”Eko dinar”, ovaj ugovor jedan od najvažnijih koji se godišnje potpisuje u Obrenovcu.\nU sklopu klimatskog oporavka učenici za vreme raspusta borave na najlepšim planinama Srbije na Tari, Goču, Rudniku, Bukulji, a od prošle godine u ponudi su i Divčibare.


Cilj budućeg partnerstva je rad na zajedničkim projektima sa kojima će konkurisati kod međunarodnih donatora za finansijska sredstva.\n„Naše udruženje je formirano 1996.godine. Okuplja ratare, vinogradare, voćare, veterinare i proizvođače hrane iz Kumanova, Kočana, Kratova i susednih mesta. Sličan memorandum već imamo sa jugozapadnim regionom Bugarske, a saradnju smo ostvarili i sa Slovenijom. Uveren sam da ćemo, povezani na ovakav način, uspeti da zajednički nastupimo kod inostranih finansijera za realizaciju zajedničkih projekata, čime ćemo još više učvrstiti višegodišnje veze dva susedna i tako bliska područja i naroda sa obe strane granice,” rekao je Trajkovski nakon parafiranja memoranduma.\nPčelarsko udruženje „Polen 2012“, uz načelnu podršku pčelarske asocijacije „Apikula“ iz Nesalca, opština Bujanovac, planira prvi korak u okviru tek uspostavljene pregogranične saradnje.\n„Planiramo da u januaru 2017. godine, uz pomoć lokalne samouprave, organizujemo međunarodni seminar za pčelare. Očekujemo da će među učesnicima ovog edukativnog skupa biti i naše kolege iz Udruženja poljoprivrednih proizvođača iz Kumanova,” izjavio je predsednik PU „Polen 2012“ Zarije Mitić.\nPre potpisivanja memorandum, četvoročlana delegacija iz Makedonije i predstavnici bujanovačkog pčelarskog udruženja posetili su opštinsku upravu, gde su sa načelnikom za privredu i lokalni ekonomski razvoj opštine Bujanovac Ružicom Anđelković razgovarali o mogućim oblicima saradnje.\nNa sastanku je bilo reči i o ruralnom razvoju, kao o upravljanju prekograničnim vodama i otpadom.


Teorija na daljinu, praksa uživo - Trebevic.net\nTeorija na daljinu, praksa uživo\nMašinski fakultet u Banjaluci i Elektrotehnički fakultete u Istočnom Sarajevu u ponedjeljak bi trebalo da pređu na onlajn nastavu, dok predavanja na daljinu već nekoliko dana prate studenti Medicinskog fakulteta u Foči.\nRazlozi za to su, prema riječima rukovodioca visokoškolskih ustanova, pogoršana epidemiološka situacija i rast broja nastavnog kadra i studenata u izolaciji. Fakultetima u Srpskoj je ostavljena mogućnost da u skladu sa epidemiološkom situacijom sami organizuju na koji način će izvoditi nastavu, koja se do sada uglavnom odvijala u amfiteatrima.\nRektor Univerziteta u Banjaluci Radoslav Gajanin istakao je da su još na početku akademske godine donijeli odluku u kojoj favorizuju klasičan vid nastave, osim u slučajevima pogoršanja epidemiološke situacije, kada dekani određuju kako će se predavanja odvijati.\n– Do sada je na Univerzitetu u Banjaluci 90 odsto nastave održano na klasičan način. Onlajn nastava do sada je uglavnom organizovana kada su nastavnici ili studenti u izolaciji. Međutim, ako dekani procijene da je epidemiološka situacija pogoršana, imaju puno pravo da nastavu na fakultetu ili nekom studijskom programu organizuju onlajn – kazao je Gajanin za “Glas Srpske”.\nProdekan za nastavu na Mašinskom fakultetu Univerziteta u Banjaluci Zorana Tanasić istakla je da studenti trenutno u grupama nastavu imaju u amfiteatrima.\n– Međutim, epidemiološka situacija ovih dana nas je natjerala da razmislimo o prelasku na onlajn predavanja. To bi moglo da se desi već sljedećeg ponedjeljaka, tako da polako pripremamo profesore i studente na to, a sve da bismo ih na vrijeme zaštitili – kazala je Tanasićeva i dodala da će vježbe i dalje biti izvođene na fakultetima.\nO prelasku na onlajn predavanja juče su razgovarali i na banjalučkom Prirodno-matematičkom fakultetu (PMF).\n– Većina profesora je zastupala stav da nastava i u narednom periodu bude izvođena u amfiteatrima, s tim da moramo biti u pripravnosti za prelazak, ukoliko to bude neophodno – rekao je dekan ovog fakulteta Goran Trbić.\nNastava na daljinu ovih dana glavna je tema i na fakultetima Univerziteta u Istočnom Sarajevu. Rektor ovog univerziteta Milan Kulić je kazao da su na Medicinskom fakultetu u Foči iz epidemioloških razloga još prije nekoliko dana počeli sa predavanjima na daljinu.\n– Za sada najveći broj fakulteta radi kombinovano, jer ima profesora i studenata koji su u izolaciji pa je njima pružena mogućnost da mogu od kuće da rade – kazao je Kulić i dodao da u svakom trenutku svi moraju biti spremni da pređu na onlajn nastavu, ako epidemija eskalira.\nDekan Medicinskog fakulteta u Foči Dejan Bokonjić je istakao da su na onlajn nastavu prešli samo što se tiče teoretske nastave, dok se vježbe i praksa kao i do sada održavaju na Stomatologiji, Pretklinici i u Univerzitetskoj bolnici.\n– Vježbe imamo uživo u manjim grupama, poštujući sve epidemiološke mjere. Pratićemo situaciju i na osnovu nje donositi odluke – rekao je Bokonjić i dodao da ova ustanova broji 1.500 studenata.\nDekan Elektrotehničkog fakulteta Univerziteta u Istočnom Sarajevu Božidar Popović je istakao da će, imajući u vidu epidemiološku situaciju, neminovno iduće sedmice početi sa predavanjima na daljinu.\nPotpredsjednik Unije studenata RS Nikola Bojić istakao je da je klasična nastava najbolji mogući model za studente, koji se sve vrijeme pridržavaju propisanih epidemioloških mjera.\n– Međutim, kako svi, tako se i mi moramo prilagođavati epidemiološkoj situaciji – kazao je Bojić.


Kina otvorila vrata za srpsku svinjetinu\nIzvor: RTS, 30.Jul.2019, 19:50\nPosle skoro dve godine pregovora, Srbija bi do kraja godine trebalo da počne izvoz svinjskog mesa u Kinu. To je najavio ministar poljoprivrede Branislav Nedimović koji je danas u Pekingu razgovarao sa svojim kineskim kolegom Han Čengfuom.\nIako je po lunarnom kalendaru ovo godina Svinje, za Kinu je ovo godina problema sa svinjom.\nAfrička svinjska groznica odnela je milione životinja, zbog čega >> Pročitaj celu vest na sajtu RTS << su uzgoj i proizvodnja tog mesa opali.\nRTS: Jabuke iz Srbije od novembra na kineskom tržištu\nIzvor: Blic, 31.Jul.2019, 10:06


Politika - datum: 2018-10-21 ZBOG NEODRŽAVANJA SJEDNICA DUŽE OD POLA GODINE Raspušten Crnogorski nacionalni savjet\nIz Crnogorske partije juče su saopštili da je Ministarstvo državne uprave i lokalne samouprave Srbije donijelo rješenje o raspuštanju Nacionalnog savjeta crnogorske nacionalne manjine u Srbiji.\n– Iako je savjet raspušten sa zakašnjenjem i samo dvadesetak dana prije redovnih izbora za nacionalne savjete, Crnogorska partija pozdravlja odluku ministarstva vjerujući da će ona biti pouka svim onim koji u narednim vremenima dobiju priliku da predstavljaju crnogorsku zajednicu, da to rade na odgovoran, dostojanstven i zakonit način – piše u jučerašnjem saopštenju Crnogorske partije, koje je prenijela Radio televizija Crne Gore (RTCG).\nDodaje se da je posebnim rješenjem nadležno ministarstvo obrazovalo petočlani privremeni organ upravljanja Nacionalnim savjetom.\n– U rješenju se navodi da je savjet dužan da privremenom organu upravljanja bez odgađanja preda dužnost, sve službene akte, pečat, ključeve od službenih prostorija, kao i ostale pokretne i nepokretne stvari i predmete. Savjet je raspušten po sili zakona jer je utvrđeno da je poslednju sjednicu održao 8. oktobra prošle godine, a odredbom člana 40 Zakona o nacionalnim savjetima propisano je da ministarstvo raspušta savjet ako isti nije zasjedao duže od pola godine – piše u saopštenju.\nDodaje se da će prvi saziv Nacionalnog savjeta Crnogoraca u Srbiji biti upamćen po drastičnoj uzurpaciji rukovodećih funkcija, nedostatku demokratskog kapaciteta i odsustvu osjećaja odgovornosti.\n– To sve imajući u vidu da dva predsjednika, Gordana Doknić i Miodrag Becić, za 26 mjeseci svojih predsjednikovanja nijesu održali, osim izbornih, nijednu sjednicu savjeta – pisalo je u saopštenju Crnogorske partije.


Policija izdala upozorenje: Ukoliko primjetite tri tačke kod nekoga na ruci, bježite glavom bez obzira, a evo i zašto (Foto) – Alternativa\nMeđutim pored standarnih vijesti tu se nalaze i neke vijesti koje bi mogle da pomognu vama i da dođete de nekih promjena u životu sa nama.\nTako prije nekoliko dana jako veliko brzinom se na Balkanu proširila jedna priča koja je mnoge šokirala ali i uvela neki strah u njih. Naime, čak je i policija uključena u ovaj slučaj a evo o čemu se radi.\nNaime, radi se o tome da se ponovo okupila banda koja je bila aktivna 90tih godina i jedna je od najopasnijih. Najlakše ih možete prepoznati po tome što imaju tetovažu koja ima izgled tri tačke. Pogledajte i sami kako to izgleda i ukoliko ih vidite odmah obavijestite policiju.


Uposleni u institucijama BiH sutra izlaze na proteste - zenicainfo.ba\nNaslovnica Aktuelno Uposleni u institucijama BiH sutra izlaze na proteste\nUposleni u institucijama BiH sutra izlaze na proteste\n30/05/2022 - 15:09\nSamostalni sindikat državnih službenika i zaposlenika u institucijama Bosne i Hercegovine organizuje proteste sutra u 11 sati na Trgu BiH.\nPozivaju medije, sve konstitutivne narode i građane ove države da im se pridruže kako bi zajedničkim snagama iskazali nezadovoljstvo zbog urušavanja državnih institucija.\nNavode da su razlozi zbog kojih organiziraju proteste:\n1. Nepotpisivanje kolektivnog ugovora. Bosna i Hercegovina je jedina država u Evropi koja nema potpisan kolektivni ugovor sa zaposlenim u državnim institucijama,\n2. Neusvajanje budžeta za 2021. i 2022. godinu. Usvajanjem privremenog finansiranja za I kvartal 2022. osnovica za obračun plate je ostala 475,69. Tako da radnica koja čisti kabinet ministra ima osnovnu platu 475,69 KM a ministar 10 njenih osnovinih plata 4,750 KM,\n3. Neravnopravan položaj zaposlenih u državnim institucijama u odnosu na niže nivoe vlasti. (Zaposleni u državnim institucijama imaju manje plata za 25-30 posto u odnosu na državne službenike zaposlene na nižim nivoima vlasti),\n4. Realizacija dugogodišnjeg projekta urušavanja državnih institucija – obraćali smo se ambasadama zapadnih zemalja, Visokom predstavniku u BiH i zvaničnicima EU,\n5. Dugogodišnja politika vladajućih stranaka, dovela je do uskraćivanja osnovnih prava na život. Imamo pravo na rad ali nismo u mogućnosti da zbog mizernih plata prehranimo svoje porodice,\n6. Stalno omalovažavanje i vrijeđanje konstitutivnih naroda zaposlenih u državnim institucijama od fukcionera vladajućih stranaka (DF, SNSD, SDA, HDZ BiH) koji tvrde da dobro živimo, samo toga nismo svjesni,\n7. Enormno visoka primanja zastupnika u Parlamentarnoj skupštini 6.000 – 9.000 KM – mjesečno. Neshvatljivo s obzirom na to da na primjer ne održavaju niti jedan sastanak u tri mjeseca.\nPrethodni članakČelik uspješan protiv Bosne iz Visokog\nNaredni članakDolar jača, euro pod pritiskom – a šta se dešava sa konvertibilnom markom?


Vesić: Od danas u vreme zabrane kretanja neće biti javnog prevoza - Beograd - Dnevni list Danas\nPočetna » Beograd » Vesić: Od danas u vreme zabrane kretanja neće biti javnog prevoza\n3Piše: Beta 20. marta 2020. 11.30 Izmenjeno: 12.39\nFoto: V. Maričić (Ilustracija)\nIstakao da će rad kafića i restorana u Beogradu najviše zavisiti od mišljenja epidemiologa.\n„Takođe, to pitanje će zavisiti i od toga da li vlasnici ugostiteljskih objekata poštuju naređenje da u zatvorenom objektu ne bude više od jedne osobe po metru kvadratnom i da su stolovi postavljeni tako da razdaljina između njih bude najmanje metar i po“, rekao je Vesić.\nNaveo je da je Komunalna milicija kontrolisala sprovođenje odluke da ugostiteljski objekti rade do 19 sati i nisu naišli ni na jedan slučaj da je neko kršio.\nVanredno stanje u Srbiji uvedeno je zbog pandemije korona virusa.\nGoran Vesić, javni prevoz, zabrana kretanja\n20. marta 2020. u 12.27\nOvaj put Iznogud iznosi sasvim logično obaveštenje.Za koji će na m Sebastijan prevoz,kada nema ko da se vozi.\n20. marta 2020. u 12.31\nsa slike je NAMESTALO TENDERE i uzimalo dobre provizije sa vericom noveski ali i pralo ogromn novac tako da bi danas Beograd bio bez zastitnih MASKI, ALKOHOLA od 70%, RUKAVICA…\nBesna do koske kaže:\n20. marta 2020. u 21.12\nZasto fontana na Slaviji i dalje radi tokom noci? Koliko struje potrosi i zasto to placamo?


Javna rasprava: Medijska strategija da stvori uslove da se smanje pritisci na medije | Autonomija\n"Izrazito se favorizuju mediji koji su bliski vlastima"\nMedijska strategija koja je u izradi morala bi da unapredi medijske slobode i da omogući da se smanje pritisci na medije, rečeno je danas na prvoj javnoj raspravi o Nacrtu strategije razvoja sistema javnog informisanja u Srbiji, koja se danas održava u Skupštini grada Novog Sada.\nPredstavnici medija, medijskih i novinarskih udruženja, nevladinih organizacija i fondacija kazali su da su mediji koji se trude da izveštavaju profesionalno izloženi različitim vrstama političkih i ekonomskih pritisaka od strane vlasti, s krajnjim ciljem da takvi mediji budu ugušeni.\nRečeno je i da je na taj način “u tišini ugušeno” više od 40 lokalnih televizija u Srbiji, dok istovremeno država uvodi praktično monopol na informisanje na nacionalnom nivou, o čemu svedoči i nedavna kupoprodaja televizija 02 i Prva.\nPosebno je istaknut problem brojnih nepravilnosti koje postoje u sistemu projektnog sufinansiranja medijskih sadržaja od javnog interesa.\nPredstavnici medija, medijskih i novinarskih udruženja kazali su da se kroz sistem projektnog sufinansiranja izrazito favorizuju mediji koji su bliski vlastima.\nTakođe, kako je rečeno, pojedine lokalne samouprave u komisije koje odlučuju o dodeli sredstava putem projektnog sufinansiranja imenuju osobe koje nemaju veze s medijima i novinarstvom, a postoje i lokalne samouprave koje uopšte ne raspisuju konkurse za sufinansiranje medijskih sadržaja i za to ne snose nikakve zakonske sankcije.\nOni su se požalili i na ekonomske pritiske na medije koji nisu bliski režimu i koji zbog toga ostaju bez reklama i ugovora sa javnim preduzećima, dok im istovremeno država učestalo šalje različite inspekcije.\nNaveli su da veliki problem predstavlja i činjenica da institucije gotovo po pravilu odbijaju medijima i novinarima da dostave informacije od javnog značaja.\nČuo se i predlog da službenici i funkcioneri koji odbiju da medijima dostave informacije od javnog značaja treba da snose krivične sankcije, a ne prekršajne, kao što je sada slučaj.\nOcenjeno je da sve navedeno svedoči o tome da je cilj da se skrajnu ili ugase mediji koji su kritički opredeljeni prema vlasti i koji profesionalno rade svoj posao.\nRečeno je da su tužbe protiv medija sve češće i sve efikasnije, dok s druge strane tužbe koje mediji podnose protiv države se veoma sporo rešavaju.\nPredsednik Radne grupe za izradu medijske strategije Dejan Stojanović iz Ministarstva kulture i informisanja rekao je da se Radna grupa suočavala sa problemom nedostatka različitih vrsta istraživanja i analiza tokom izrade Nacrta Medijske strategije.\nJavnoj raspravi prisustvovali su, između ostalih, i predstavnici Medijskog odeljenja Misije OEBS-a u Srbiji.\nJavne rasprave će se održati još u Nišu 22. februara, Čačku 25. februara, i u Beogradu 27. februara, a primedbe, predlozi i sugestije u vezi sa Nacrtom strategije dostavljaju se Kabinetu predsednice Vlade Srbije, na imejl medijska.strategija@gov.rs ili na adresu Nemanjina 11, Beograd (sa naznakom „Nacrt strategije razvoja sistema javnog informisanja u Republici Srbiji“), najkasnije do 1. marta 2019. godine.


Otvoreni Dani berbe grozdja u Vrscu - Naslovi Online\nOtvoreni Dani berbe grozdja u Vrscu\nU Vrscu je veceras poceo 61. Grozdjebal, koji je otvorio pokrajinski sekretar za poljoprivredu, vodoprivredu i sumarstvo Vuk Radojevic, uz poruku da je vazno da Srbija i Vojvodina sacuvaju svoju tradiciju, obicaje i kulturno nasledje.\nRadojevic je zajedno sa gradonacelnicom Vrsca Draganom Mitrovic najpre obisao cuvenu vinsku ulicu, gde je posetio izlozbene standove sa vinima, koja su proizvedena u malim porodicnim kompanijama, saopstila je Pokrajinska vlada.\nNakon setnje glavnom ulicom i razgovora sa vinarima, u obracanju povodom otvaranja 61. Dana berbe grozdja, na Trgu Svetog Teodora Vrsackog, Radojevic je Vrscanima ukazao da je Pokrajinska vlada prepoznala ovu manifestaciju kao turisticki potencijal, a vino i vinogradarstvo kao dobar privredni potencijal ovog grada, i ovog regiona.\nIstakavsi da Vrsac zauzima znacajno mesto na vinskoj karti, resorni sekretar je naveo da posebne zasluge u tome imaju vinari i vinogradari u Vrscu, koji su se generacijski opredelili da uzgajaju vinovu lozu u ovom kraju.\n"Vrsac s pravom nosi epitet vinskog grada, jer je u vrsackom vinogorju blizu 2.000 hektara pod vinogradima i ima 14 registrovanih vinarija. Vrsac ostvaruje znacajan doprinos u vinskoj industriji, koja je poslednjih godina u nasoj pokrajini izuzetno napredovala, i oni koji su u ovom poslu zasluzuju da budu konkretno podrzani", naglasio je Radojevic.\nOn i gradonacelnica Mitrovic istakli su dobru saradnju Pokrajinskog sekretarijata za poljoprivredu i Grada Vrsca.\n"Rezultat ove saradnje predstavlja i potpisivanje ugovora protekle nedelje za izgradnju kanalizacione mreze na Gudurickom putu, ali i na drugim projektima", istakao je Radojevic pohvalivsi proaktivnu ulogu Grada Vrsaca u stvaranju boljih uslova zivota za svoje gradjane.\nGradjani Vrsca i posetioci ove tradicionalne manifestacije, imace priliku da u naredna tri dana koji prate bogat kulturno-umetnicki program, u organizaciji Grada Vrsca i Turisticke organizacije Vrsac.


fasada Archives - PORTAL ZA ENERGETSKU EFIKASNOST\nUredba za energetsku efikasnost objekata u martu\nVlada Srbije doneće u martu uredbu o pomoći u finansiranju rekonstrukcije objekata, sa ciljem podizanja njihove energetske efikasnosti, kojom će biti obezbeđeno 1,3 milijarde dinara, najavio je juče ministar životne sredine, rudarstva i prostornog planiranja Oliver Dulić.\nNa otvaranju Međunarodnog sajma zelene gradnje u Beogradu, Dulić je rekao da će država na taj način započeti pomoć u finansiranju radova na zameni prozora, vrata, stolarije, fasada u objektima, uvođenje termalnih pumpi i korišćenje drugih obnovljivih izvora energije.\nMinistar je najavio da će građani koji budu uzimali subvencionisane kredite za tu namenu moći da ostvare velike uštede eneregije, koje će pokrivati mesečne rate za otplatu kredita.\nOn je naveo da se procenjuje da je za zamenu vrata i prozora na objektima u Srbiji potrebno ukupno oko 2,2 milijardi evra, a za fasade od ekoloških materijala oko 840 miliona evra.\nDržavni sekretar u Ministarstvu životne sredine Nemanja Komazec je rekao novinarima da će 1,3 milijarde dinara biti obezbeđeno iz Fonda za zaštitu životne sredine, od čega će jedna milijarda biti namenjena lokalnim samoupravama u vidu bespovratnih sredstava za projekte energetske efikasnosti javnih ustanova.\nLokalne samouprave će taj novac, kako je istakao, moći da koriste za rekonstrukciju i adaptaciju objekata javne nemene.\nPrema njegovim rečima, preostalih 300 miliona će biti iskorišćeno za subvencionisanje kamata za rekonstrukciju i adaptaciju objekata građana.\nKomazec je najavio da će postojati dve opcije, za subvencionisanje dinarskih kredita u vrednosti od 10% od godišnje kamate, dok će za kredite u evrima subvencija iznositi 5%.\nOn je dodao da će po donošenju uredbe biti raspisan javni poziv za lokalne samouprave i banke.\nEnergetska efikasnostfasadakreditProzorUšteda energije


Na birou rada u Ivanjici 3.545 nezaposlenih – Info LIGA\nNa evidenciji Nacionalne službe za zapošljavanje u Ivanjici, zaključno sa 30. septembrom ove godine bilo je prijavljeno 3.545 aktivnih nezaposlenih lica, od čega je 1.808 žena. U odnosu na isti period 2017. godine, ovaj broj je manji za 309.\nPrema starosnoj strukturi, najviše lica koja čekaju posao imaju između 50-59 godina, njih 1.042, a najmanje onih koji imaju između 15-19 godina, 55. U starosnoj dobi od 20-29 godina nezaposleno je 555, od 30-39 godina – 671, od 40-49 godina – 892 i od 60-64 godine – 330 lica.\nStruktura nezaposlenih Ivanjičana prema stručnoj spremi zaključno sa septembrom izgleda ovako: I stepen stručne spreme – 1.326 lica (645 žena), II SSS – 175 lica (88 žena), III SSS – 887 lica (355 žena), IV SSS – 815 lica (500 žena), V SSS – 35 lica (8 žena), VI SSS – 127 lica (88 žena) i VII SSS – 180 lica (124 žene).\n„Nacionalna služba za zpošljavanje nezaposlenim licima pruža podršku u potrazi za poslom informisanjem o slobodnim poslovima u mestu u kojem žive, kao i o poslovima u drugim mestima i državama putem međuregionalnog posredovanja i posredovanja za rad u inostranstvu. Prema podacima NSZ, u periodu januar – septembar 2018. godine, sa evidencije Ispostave u Ivanjici, zaposlilo se 888 lica – od toga 456 žena. Ovde samo treba pojasniti da se broj pomenutih lica odnosi na one koji su se zaposlili na određeno ili neodređeno vreme, sezonske radnike i one koji rade po ugovoru o privremenim i povremenim poslovima, pa ovaj broj može da zbuni neupućene. Ovo praktično znači da je jedno ili više lica u izveštajnom periodu moglo biti više puta angažovano pa nakon toga opet vraćeno na evidenciju nezaposlenih. Ovakve slučajeve NSZ evidentira kao zaposlenje”, rekla je u razgovoru za InfoLIGU Ana Dojčilović, načelnica Odeljenja za posredovanje u zapošljavanju i planiranje karijere NSZ u Čačku.\nProgrami i mere aktivne politike zapošljavanja koje Nacionalna služba za zapošljavanje realizuje svake godine, u skladu sa Nacionalnim akcionim planom zapošljavanja, a po objavljenim javnim pozivima/konkursima u kalendarskoj godini, između ostalog su:\nSubvencija za zapošljavanje nezaposlenih lica iz kategorije teže zapošljivih na novootvorenim radnim mestima – otvoren konkurs do 30.11.2018.\nRefundacija troškova podrške osobama sa invaliditetom koje se zapošljavaju pod posebnim uslovima – otvoren konkurs do 31. 12. 2018.\nSubvencija zarade za osobe sa invaliditetom bez radnog iskustva – otvoren konkurs do 31. 12. 2018.\nProgram sticanja praktičnih znanja i veština potrebnih za obavljanje poslova na konkretnom radnom mestu – otvoren konkurs do 30.11.2018.\nProgram finansiranja obuke na zahtev poslodavca – otvoren konkurs do 30.11.2018.\nStručna praksa – stručno osposobljavanje nezaposlenog za samostalan rad u struci za koju je stečeno odgovarajuće obrazovanje – otvoren konkurs do 30.11.2018.\nJavni poziv za učešće u finansiranju programa obuke na zahtev poslodavca u 2018. godini – IPA 2013 – otvoren konkurs do 31. 12. 2018.\nJavni poziv za učešće u finansiranju programa obuke za potrebe poslodavca za zaposlenog – otvoren konkurs do 30. 11. 2018.\nKonkurs za subvencionisano samozapošljavanje u ovoj godini je zatvoren.\nOpština Ivanjica je ove godine iz svog budžeta izdvojila 8.000.000 dinara za realizaciju projekata javnih radova i programa samozapošljavanja, uz dodatnih 7,7 miliona dinara iz budžeta države čija je realizacija, po završenim konkursima, u toku.\nInformacije o slobodnim radnim mestima, osim kod savetnika, lica mogu dobiti i na oglasnim tablama NSZ, u centrima za informisanje i profesionalno savetovanje (CIPS), samouslužnim sistemima u NSZ, sedmičnom biltenu „Poslovi“, kao i na sajtu www.nsz.gov.rs.\nNext story Smotra narodnih običaja u Viči\nPrevious story Kompaniji “Matis“ potreban komercijalista


Pusti snovi Prištine: Noćna mora za jug Srbije - Sputnjik Srbija\n18:24 22.05.2020 Preuzmite kraći link\nPolitikolog dr Jelena Vukoičić ne veruje da je zvanični Zapad toliko naivan da podržava dalje rasparčavanje teritorije Srbije zarad interesa Albanaca.\n„Mislim da se ovde pre svega radi o pokušaju da se zastraši Srbija. Poručuje nam se šta bi moglo da se desi ako bi na stolu bila razmena teritorije. Kosovski Albanci nekome spolja šalju signal na šta bi pristali. Ali, moraju da shvate da rešenja bez Beograd nema. Ipak, mislim da Albancima i delu Zapada odgovara da stvari ostanu ovakve kakve jesu, kako bi Kosovo vremenom dobilo pun međunarodni legitimitet,“ veruje dr Vukoičić.\nU tom kontekstu, ona zato i ne veruje da neki relevantni krugovi sa zapada guraju ideju o kojoj sanja Tači, niti da o tome ozbiljno razmišljaju.\n„Međutim, ukoliko bi neko ovo zvanično podržao u međunarodnim krugovima, govorim sada hipotetički, to bi bukvalno bilo otvaranje Pandorine kutije i izazivanje konflikata neviđenih razmera,“ ističe naša sagovornica.\nNa pitanje, koliko je Tačijeva poruka davanje lažne nade Albancima na jugu Srbije i koliko je takva lažna nada opasna, Anđelković odgovara:\n„Tači pokušava da povrati neku svoju poziciju na prostoru Kosova i Metohije. Dakle, ovo je samo vid Tačijeve borbe za politički opstanak, a da li se nekome daje lažna nada ili ne i koliko je ona opasna to je za Prištinu manje bitno. Bitno je da temu prebace sa priče o Kosovu i Metohiji na priču o centralnom Kosovu,“ uveren je Anđelković.\nPodsećanja radi, i potpredsednik Demokratskog saveza Kosova Ljutfi Haziri pre samo pet dana izjavio je da bi, kada bi bio premijer, pristao na razmenu teritorija i da bi dao 17 sela u okolini Leposavića i Zubinog Potoka u zamenu za Preševo, Medveđu i Bujanovac.


Paragraf - Arhiva pravnih i ekonomskih vijesti na dan 22.04.2022.\nPREDSTAVNIČKI DOM PARLAMENTA FBIH: 32. redovna sjednica odgođena za 27. april 2022. godine\nPredstavnički dom Parlamenta Federacije BiH obavještava da se 32. redovna sjednica Predstavničkog doma Parlamenta Federacije BIH zakazana za 25. april 2022. godine odgađa za srijedu 27. april 2022. godine sa početkom u 10.00 sati.\nSKUPŠTINA KANTONA SARAJEVO: Usvojen Finansijski plan Zavoda zdravstvenog osiguranja KS za 2022. godinu\nNa hitnoj sjednici Skupština Kantona Sarajevo dala je saglasnost na Finansijski plan Zavoda zdravstvenog osiguranja KS za 2022. godinu u iznosu od 499.273.449 KM, kao i na Odluku o izvršavanju ovog plana.\nVLADA RS: Utvrđen Nacrt porodičnog zakona\nVlada Republike Srpske utvrdila je, na 166. sjednici, održanoj u Banjoj Luci, Nacrt Porodičnog zakona kojim su unaprijeđeni postojeći i uvedeni novi modeli zaštite djeteta, posebno u pogledu prava na slobodu izražavanja mišljenja i zaštite interesa djeteta, kao i porodice.\nZAKON O PRAZNICIMA: Neradni dani u FBiH tokom prvomajskih praznika su 1, 2 i 3. maj 2022. godine\nFederalno ministarstvo rada i socijalne politike obavještava javnost da je Zakonom o praznicima Socijalističke Federativne Republike Jugoslavije ("Sl. list SFRJ" br. 6/1973), koji se na osnovu Uredbe sa zakonskom snagom o preuzimanju i primjenjivanju saveznih zakona koji se u Bosni i Hercegovini primjenjuju kao republički zakoni ("Sl. list RBiH", br. 2/1992), odnosno Zakona o potvrđivanju uredbi sa zakonskom snagom ("Sl. list RBiH", br. 13/1994), primjenjuje kao federalni zakon, određeno da je Prvi maj/svibanj međunarodni praznik rada i da se obilježava dva dana (1. i 2. maja/svibnja).\nPRAVILNIK O NAČINU KONTROLE CIJENA, NAČINU OBLIKOVANJA CIJENA LIJEKOVA I NAČINU IZVJEŠTAVANJA O CIJENAMA LIJEKOVA U BIH: U pripremi izmjene Pravilnika\nStručni savjet Agencije za lijekove BiH mogao bi već na sljedećoj sjednici razmatrati inicijativu o izmjeni Pravilnika o načinu kontrole cijena, načinu oblikovanja cijena lijekova i načinu izvještavanja o cijenama lijekova u Bosni i Hercegovini ("Sl. glasnik BiH", br. 3/2017).


izvor: agencije foto: 03.09.2017\nOdbojkaši osvojili bronzu na Evropskom prvenstvu\nOdbojkaška reprezentacija Srbije ipak će se u Beograd vratiti sa medaljom oko vrata. U izuzetno napetom i neizvesnom meču, Srbija je savladala Belgiju sa 3:2 i osvojila bronzanu medalju na Evropskom prvenstvu u Poljskoj.\nDodela bronzane medalje srpskim odbojkašima\nIzabranici Nikole Grbića odlično su počeli meč i osvojili prvi deo igre rezultatom 25:17. Odlično je funkcionisao blok Srbije, dok je napad delovao prilično sigurno i Belgijanci nisu imali rešenje za našu igru.\nIpak, već u sledećem setu Belgija pronalazi ravnotežu, počinje da igra bolje i posle nekoliko grešaka srpskog tima stiže do izjednačenja u setovima.\nKao da je u tim trenucima opala koncentracija u srpskom timu, selektor Grbić pokušao je sa izmenama, ali Belgijanci su ušli u ritam i osvajaju i treći set rezultatom 25:19.\nKada je bilo najteže, srpski odbojkaši su se "otreznili" i odlučnom igrom stigli do petog seta – 25:22.\nU neizvesnom odlučujućem setu, prevagu je odnela odbrana srpskog tima, ali pre svega fantastični Dražen Luburić, koji je meč završio kao najefikasniji pojedinac sa 26 poena.\nUroš Kovačević je upisao 16 poena, Srećko Lisinac 15, a Nemanja Petrić 13. Najbolji u poraženom timu bili su Simon van de Vorde i Gert van Vale sa po 16 poena.\nSrbija je tako osvojila bronzu, dok su u velikom finalu sastaju Rusija i Nemačka (20.30, RTS 2).\nČestitke Aleksandra Vučića, premijerke Brnabić i ministra Udovičića\nPredsednik Republike Srbije Aleksandar Vučić uputio je čestitku odbojkašima Srbije za osvojenu bronzanu medalju na Evropskom prvenstvu.\n"Iskrene čestitke srpskim odbojkašima na osvojenoj bronzanoj medalji na Evropskom prvenstvu u Poljskoj. Vaša velika želja, požrtvovanost i izuzetan timski duh i sloga uvek su vam donosili medalje, na koje smo ponosni. Nema sumnje da će ova generacija i ubuduće biti u samom vrhu evropske i svetske odbojke", navodi se u čestitki predsednika Vučića.\nPredsednica Vlade Republike Srbije Ana Brnabić čestitala je Odbojkaškoj reprezentaciji Srbije osvajanje bronzane medalje na Evropskom prvenstvu u Poljskoj.\n"U ime Vlade Republike Srbije i u svoje lično ime čestitam vam osvajanje bronzane medalje na takmičenju u Poljskoj. To što ste se izborili mesto među tri najbolje ekipe u Evropi, pokazatelj je Vaše snage i odlučnosti da ne odustajete od zacrtanog cilja", poručila je u čestitki Brnabić.\nMinistar omladine i sporta Vanja Udovičić čestitao je odbojkašima Srbije na osvojenoj bronzanoj medalji na prvenstvu Evrope u Poljskoj.\n"Bronzana evropska medalja za naše odbojkaše je još jedna u nizu potvrda da Srbija ima sjajnu odbojkašku tradiciju, ali i budućnost u kojoj nas očekuju novi evropski i svetski uspesi! Čestitam našim reprezentativcima, stručnom štabu i Odbojkaškom savezu Srbije!", navodi se u čestitki ministra.\nLisinac u idealnom timu\nSrpski srednji bloker Srećko Lisinac izabran je u idealnu postavu Evropskog prvenstva u odbojci.\nMVP šampionata je Rus Maksim Mihajlov.\nRusi prvaci Evrope\nOdbojkaši Rusije osvojili su zlato na Evropskom prvenstvu u Poljskoj, pošto su u finalu posle velike borbe i pet setova bili bolji od Nemačke sa 3:2.\nPo setovima rezultat je iznosio 25:19, 20:25, 22:25, 25:17 i 15:13.\nOvo je 14. po redu kontinentalna titula za Rusiju, računajući i one iz doba SSSR-a.\nGrbić je naveo da će njegovi igrači verovatno biti svesni vrednosti ove medalje tek kada prođe malo vremena, jer je sinoć posle polufinalne utakmice razočarenje bilo veliko i "vidljivo na licima svih".\n"Bili smo toliko blizu pobede i ona nam je izmakla, a vratiti se posle jednog takvog meča za manje od 24 sata i samo izaći na teren i boriti se za bronzu nije jednostavno. Apsolutno sam ponosan na igrače jer su smogli snage da se posle sinoćnjeg razočarenja vrate, ponovo motivišu i izađu iz svega toga kao pobednici", rekao je Grbić. ;\n"Potpuno su je zaslužili. Mislim da bi bila velika šteta da smo se vratili sa ovog EP bez medalje nakon svega što se događalo do sinoć. Mislim da su pokazali fantastičnu igru, jedinstvo i da to nije prestajalo od prvog do poslednjeg dana. Drago mi je što se se sve to krunisalo bronzanom medaljom. Žao mi je što nije drugačijeg sjaja, jer mislim da imamo kvalitet i da smo ga pokazali", rekao je Grbić.\n"Bilo nam je teško da se koncentrišemo na meč, ali dali smo od sebe. Do sredine drugog seta smo imali energiju i sve je išlo kako treba. Međutim, kako su Belgijanci počeli da igraju dobro, nekako smo se odmah ugasili. To je nas je koštalo ulaska u finale. Znali smo svi šta nam je činiti i kako bismo se osećali da smo izgubili ovu utakmicu. U četvrtom smo dali sve od sebe i izborili peti, i tu smo znali da ako održimo igru poen za poen do sredine petog seta da imamo psihološku prednost", rekao je Stanković.


Svetski prvak u džudou otkriva tajne svog treninga\nVisok 195 centimetara i težak oko 130 kilograma, ovaj čovek bez ikakvog iznenađenja predstavlja borca koga je veoma teško dobiti u duelu, ali i jednog od majstora džudoa sa najviše medalja svih vremena...\nJoš od prvog takmičenja na Svetskom džudo prvenstvu, davne 2007. godine, ovaj čovek je svojoj kući odneo deset zlatnih medalja, u koje nećemo ubrajati dve Olimpijske. Sudeći po Rineru, on ne želi da uspori ili da se zaustavi.\n"Svakoga dana sam veoma motivisan da postanem bolji borac i osvojim više titula", izjavio je Riner preko telefona, direktno iz Pariza i uz upotrebu francuskog prevodioca. "I dalje sam mlad, s toga, još više pobeda stoji preda mnom u budućnosti." Ovaj atleta je već najavio svoje prisustvo na Letnjim Olimpijskim igrama 2020. godine, a verovatno će se pojaviti ovog septembra kako bi jurio 11 zlatnu titulu Svetskog džudo šampionata.\nImajući u vidu da su Rinerova takmičenja sva u najvišim divizijama, verovatno možete zamisliti koliko vremena tokom dana provodi u teretani, pomerajući teške tegove od gvožđa. Međutim, uprkos podizanju tegova, ovaj atleta smatra da njegov najveći uspeh dolazi iz agilnosti koju gradi putem sprinta kombinovanog sa vežbama u teretani i dugim časovima provedenim na strunjači.\n"Ne postoji previše boraca teške kategorije kao što sam ja, a da rade brdske trke i uspone", rekao je Riner. "Ali ja smatram da upravo momci moje konstitucije moraju biti forisirani na kardio kako bi dobili mentalnu snagu i postali veoma aktivni. Mentalna snaga predstavlja ključ uspeha u sportovima visokog nivoa kao što je moj. Ja daleko duže ostajem u sparingu zbog svih sprinterskih vežbi, kojima posvećujem veliku pažnju napolju."\nTreninzi podizanja tegova predstavljaju još jedan veoma bitan dodatak, ali onaj koji, pre svega, njegov lični trener ohrabruje. "Naravno da je potreban rad i daleko je teže ljudima koji nose veću kilažu", dodao je majstor džudoa. "Ja smatram da sam sposoban za dostizanje daleko veće fluidnosti i fleksibilnosti putem izvršavanja pokreta nalik podizanju, potezanju i penjanju uz konopac."\nKako bi svoje telo doveo u savršenu formu i uklopio svoje mnogobrojne treninge zajedno, Riner priznaje da mora uraditi minimum pet kompleta vežbi tokom dana. Sada, njegov intenzivan režim treninga nalazi se u pravom centru pažnje, zbog predstojeće Under Armour kampanje pod nazivom “Will Finds A Way”, za čiju je naraciju zadužen niko drugi do Dvejn "The Rock" Džonson.\nPredstavljamo vam jedan od celokupnih tretmana ovog svetskog šampiona pod nazivom The Full-Body Circuit, a u primeru ispod specijalno izdvajamo vežbe koje je kreirao Rinerov trener, Benoit Kampargue, specijalno za svog borca, koji ove "pune krugove" radi u četiri serije, jednu za drugom.\n1. Trbušnjaci sa rotacijom - 20 ponavljanja\n2. Sklekovi na težini tela - 8 ponavljanja\n3. Preskakanje vijače - 10 ponavljanja\n4. Sedeće veslanje sajlom - 10 ponavljanja\n5. Zgibovi - 20 ponavljanja\nNadamo se da ovo može svakom od krupnijih sportista pomoći, ali i svim ostalima, naravno, mada uvek imajte na umu da je ovo samo jedan od setova koji Francuz koristi uz brojne druge vežbe.


Uz noćno kupanje i koktel žurku pod nazivom „Late night date with Alfa" započela je promocija brenda Alfa Romeo na otvorenim bazenima Sportskog centra „Milan Gale Muškatirović" koja će trajati do 15. septembra. Atraktivni modeli Giulietta i MiTo, uz brojne poznate ličnosti, doprineli su sjajnoj atmosferi koja je trajala do kasnih večernjih sati.\nMeđu poznatim ličnostima našli su se Bata Spasojević, Ivan Zeljković, Andrej Kulundžić i mnogi drugi, a posetioci su imali priliku da uživaju u dobroj muzici, specijalnim koktelima kao i da prisustvuju dodeli nagrade pobednici prvog ciklusa TV kviza „Brzina pameti", emitovanom na televiziji B92. Gospođa Vesna Ignjatović osvojila je automobil Alfa Romeo MiTo, a ključeve joj je predao Boris Čučković, marketing menadžer kompanije FCA Srbija.\n„Late night date with Afa" predstavlja nastavak druženja sa brendom Alfa Romeo koje je započelo atraktivnom vožnjom u okviru akcije „Speed date" i igre znanja „Brzina pameti". Druženje sa Alfa Romeo brendom biće nastavljeno i u septembru, i to akcijom „Jutarnje buđenje sa Alfa Romeom" kada će odabrani slušaoci TDI radija biti voženi do posla u modelu Alfa Romeo Giulietta.\nPočev od juna meseca, kompanijа FCA Srbija je na SC „Milan Gale Muškatirović" promovisala modele FIAT 500L, alfaromeo i Living, u julu je bila promocija brenda Jeep, a period do sredinе septembra rezervisan je za promociju brenda Alfa Romeo.\nModel Giulietta je elegantan i dinamičan automobil ali pre svega je to model sa istančanim i upadljivim stilom. Automobil, u kom se podjednako dobro spajaju prostranost i bezbednost, tehnologija i stil, kao i komfor i dinamika. Sa druge strane, MiTo odlikuje efektna kombinacija sportskog, modernog i tradicionalnog automobila.


Kod NPRS postavljeni tajmeri za vozače – mojKontakt portal – Radio Televizija Kontakt\nKod NPRS postavljeni tajmeri za vozače\nBy Bojan Hrstić / 06. 10. 2015.\nBANJALUKA – Tajmeri za vozače postavljeni su na raskrsnici ulica Kralja Petra i Karađorđevića i Aleje Svetog Save, kod Narodnog pozorišta RS, te na raskrsnici ulica Aleje Svetog Save i Vase Pelagića, u blizini crkve Svete trojice, iz smjera zapadnog tranzita.\nIz Odjeljenja za komunalne i stambene poslove i poslove saobraćaja objašnjavaju da tajmeri vozačima daju informaciju o vremenu trajanja zelenog, odnosno crvenog svjetla na semaforu.\nIz nadležnog odjeljenja podsjećaju da su tajmeri za vozače već postavljeni na istočnom tranzitu, odnosno na raskrsnici ulice Olimpijskih pobjednika i Bulevara Srpske vojske, te na raskrsnici Bulevara Petra Bojovića i Bulevara Živojina Mišića.\n“Istraživanje, koje su zajednički proveli Gradska uprava i “Putevi RS” na istočnom tranzitu, pokazalo je poboljšanje protoka saobraćaja nakon postavljanja tajmera. Naime, na navedenim lokacijama, bile su postavljenje kamere koje su snimale protok saobraćaja bez tajmera i sa tajmerima, i rezultati su pokazali da je sa tajmerima protok saobraćaja poboljšan i do 20 odsto”, naglašavaju u Odjeljenju.\nU Banjaluci oboren temperaturni rekord za mjesec juni\nHumanitarni turnir “Stonim tenisom do hljeba”\nUspješan početak sezone na “Akvani”: Novi sadržaji za veći broj posjetilaca (FOTO)\nAustralija: Zbog komentara ubistva na fejsbuku uhapšen srednjoškolac\nRK BORAC: Samo jako na jaki Zagreb


Šef Daimlera upozorava na posledice Bregzita - Auto Republika\nPrvi čovek Daimlera, Diter Ceče, upozorio je da će jedan od glavnih faktora koji će uticati na automobilsku industriju u 2019. godini biti odlazak Velike Britanije iz EU.\nU razgovoru sa novinarima na tradicionalnoj, godišnjoj konferenciji za medije, Ceče je istakao da će tekuća godina biti teška za sve proizvođače iz nekoliko razloga. „Razni trgovinski ratovi, stagnacija kineskog tržišta i Bregzit su najveće brige automobilske industrije. Uz to ni oscilacija pojedinih valuta nam ne ide u prilog“, rekao je šef Daimlera.\nKada je reč o samoj Velikoj Britaniji, Ceče navodi da je ta zemlja četvrto po veličini tržište za nemačkog giganta, te da će svi osetiti potrese koje bi eventualno izazvao takozvani. tvrdi Bregzit, odnosno odlazak iz Unije bez sporazuma o slobodnoj trgovini.\nIako su prihodi u 2018. godini za Daimler porasli, profit je opao. Diter Ceče tvrdi da su u pitanju posledice ogromnih ulaganja koja su otpočeta prethodne godine. „Elektrifikacija automobila je ogroman trošak, ali je ulaganje u budućnost“, kazao je šef Daimlera.\nOdlazeći rukovodilac nemačkog diva potvrdio je da će i ove godine investirati u razvoj samovozećih kamiona, a testovi ovakvih vozila trebalo bi da se sprovedu u SAD.\ntags: brexit daimler diter ceče mercedes\nprevious Audi TT RS u kupe i roudster verziji restilizovani\nnext Lagonda predstavlja električni SUV u Ženevi\nRuski zvaničnici odbacuju izvikane brendove i prelaze na luksuzne automobile iz Kine\n10/04/2022 - 09:21


JP „Komunalac“: Preusmeravanje saobraćaja zbog održavanja drvoreda - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Servisne informacije JP „Komunalac“: Preusmeravanje saobraćaja zbog održavanja drvoreda\nZbog održavanja drvoreda u Zelenoj ulici,od Novosadske do Petefi Šandora, kao i u ulici 4. jula u Bečeju saobraćaj će naredna dva dana (1. i 2. decembar) biti preusmeravan, navode iz Javnog preduzeća „Komunalac“ Bečej.\nTakođe, parking prostor će se zatvarati u delu Zelene ulice putem obaveštenja na samim vozilima u toku današnjeg dana i fizičkim barijerama sutra i u četvrtak ujutro. Apelujemo na sve građane da izbegavaju parking prostor u delu Zelene gde traju radovi, navodi se u dopisu javnog preduzeća.\nU skladu sa svim gore, parking se neće naplaćivati na celoj teritoriji naseljenog mesta u sredu i četvrtak usled smanjenja broja mesta i rasterećenja, kao i usled plaćenih zona za određena vozila.\nJavno preduzeće Komunalac Bečej


Naslovna Košarka Evropa Zvezda “overava” Limož u Boblanu, pa čeka trijumf Valensije u Malagi\nZvezda “overava” Limož u Boblanu, pa čeka trijumf Valensije u Malagi\nNakon tri uzastopna poraza u Evrokupu, pobeda Crvene zvezde nad Limožom u Francuskoj ne sme da se dovodi u pitanje. Računica je jasna – savladati bivšeg evropskog šampiona, a onda u sredu navijati za Valensiju protiv Unikahe u Malagi. Međutim, koliko je zaista realan scenario po kojem bi crveno-beli zaigrali u četvrtfinalu Evrokupa?\nJedinu pobedu u drugoj fazi drugog najkvalitetnijeg evropskog takmičenja sastav Milana Tomića ostvario je upravo nad svojim narednim protivnikom kada je u Pioniru, najviše zahvaljujući Biliju Beronu i Filipu Čoviću, slavio rezultatom 83:71.\nMeđutim, uprkos tome, lider ABA lige ima razloga da se nada plasmanu u četvrtfinale. Pod uslovom da pronađe reženje za već eliminisani Limož, ovoga puta u dvorani Boblan, Zvezdi je neophodan trijumf Valensije nad Unikahom u Malagi, u meču od kojeg mnogo toga zavisi kada je reč o putu do trofeja, iako se čini da je sada rano govoriti o tome.\nUkoliko se to dogodi, Zvezda će u poslednjem kolu, pred svojim navijačima, juriti pobedu nad šampionom Evrokupa iz 2017. godine sa više od pet poena razlike.\n„Jako nam je značajno da dobro odigramo ovu utakmicu, moramo da budemo maksimalno spremni, iako je situacija sada 50-50, jer zavisimo i od drugih rezultata u grupi. Zato naš deo moramo da odradimo do kraja u naredne dve utakmice i dođemo do pobeda, pa ćemo videti za šta će to biti dovoljno. Očekuje nas ekipa Limoža koja će biti vrlo motivisana jer žele prvu pobedu u grupi, do koje su mogli da stignu i u dve vrlo neizvesne utakmice sa Unikahom. Fizički izuzetno snažna, visoka ekipa, koja ima svoj kvalitet. Ni u ovom meču neće biti Branka Lazića koji se postepeno oporavlja od povrede mišića”, istakao je trener Tomić uoči odlaska u Pariz odakle će crveno-beli autobusom krenuti put Limoža.\nKoliko je Valensiji uopšte stalo da „pogura“ Zvezdu u Malagi?\nRačunajući da će klub sa Malog Kalemegdana slaviti u Limožu, ostaju pitanja zašto bi Valensija, koja je već obezbedila kartu za četvrtfinale, trebalo da gleda na semafor u hali „Hose Marija Martin Karpena“ i koliko joj zapravo znači pobeda u Malagi.\nPre svega, trostruki, ujedno i najtrofejniji klub u sedamnaestogodišnjoj istoriji Evrokupa eventualnom pobedom nad Unikahom Top 16 fazu završava na prvoj poziciji, a nagrada za to dolazi u vidu nešto lakšeg rivala u nokaut fazi, kao i prednosti domaćeg terena u četvrtfinalu.\nS druge strane, Valensija bi ostala lider čak i uprkos porazu manjem od 11 razlike s obzirom na bolji međusobni skor sa timom Luisa Kasimira.\nKladi se na meč između Limoža i Crvene zvezde!\nIpak, važno je naglasiti da bi Valensija, ukoliko ostane jedina neporažena ekipa u Top 16 fazi – maksimalan učinak uoči pete runde imaju i Andora i Asvel – sačuvala prednost domaćeg terena i u polufinalnoj, odnosno finalnoj seriji. Nepotrebno je objašnjavati koliko bi joj to značilo u nastavku borbe za četvrti trofej u Evrokupu.\nZapravo, po završetku Top 16 faze pravi se tabela sa svih osam učesnika četvrtfinala, a samo će onaj klub na vrhu imati prednost domaćeg parketa u polufinalu i finalu.\nNaravno, pre tog duela, Zvezda u Boblanu mora da popravi šut sa linije penala, odigra kvalitetnu odbranu na bekovskim pozicijama i tako zaustavi paljbu Limoža van linije za tri poena i na kraju ostvari pobedu koja će joj omogućiti da uopšte razmišlja o ishodu meča u Malagi.\nPrethodni tekstKoliko troši Evroliga: Ako platiš Stefa Karija, nemaš za ostalih jedanaest!\nSledeći tekstPero Antić – kraj jedne karijere bogate trofejima i raznobojnim dresovima


Rano otkrivanje sprečava karcinom materice - Srbobran Danas\nPovod predavanja, koje je u skupštinskoj sali opštine Srbobran održano danas u 13 časova, bio je Evropska nedelja prevencije karcinoma grlića materice, koje je organizovao Dom zdravlja „Dr Đorđe Bastić“, sa namerom da se dodatno skrene pažnja na ovaj ozbiljan zdravstveni problem.\nPredavanje je vodila ginekolog dr Snežana Erceg, pred publikom koja je brojala gotovo četrdeset građanki opštine Srbobran, različite životne dobi. „Rano otkrivanje sprečava karcinom materice“ slogan je pod kojim je naša država pre 13 godina krenula u borbu protiv bolesti od koje je već tad obolevao značajan broj žena.\nTokom polučasovnog predavanja doktorka je govorila o različitim stvarima koje se vezuju za karcinom, od ranog dijagnostikovanja, preko lečenja do posledica, a najviše se zadržala na prevenciji. Po stručnom mišljenju brojnih svetskih stručnjaka na ovu temu, a sa njima se slaže i Snežana Erceg, rak grlića materice u gotovo 100 odsto slučajeva izaziva Humani papiloma virus. Rano otkrivanje karcinoma, ili još bolje samo utvrđivanje prisutnosti virusa u organizmu, utvrđuje se tokom preventivnih pregleda, kada se preporučuje i rađenje Papa testa, čime se povećava procenat uspešnosti lečenja. To je ono zbog čega su ovakva predavanja važna, ali ne treba se tu zaustaviti, smatra Erceg, već preporučuje mladima da tokom svakog odnosa koriste zaštitu, vode računa o sebi i svom zdravlju, higijeni i munitetu, a pregledi da budu redovni.\nDržava Srbija, i posebno opština Srbobran, izdvajaju značajna sredstva kako bi se ovakva i slična oboljenja rano dijagnostikovala, stava je dr Ilija Gazepov, član opštinskog veća zadužen za zdravstvo, koji je prisustvovao predavanju, navodeći da novca za tu namenu ima i mora ga biti, samo je potrebno da se naše građanke upute u ambulantu i obave preglede.\nOba lekara, Erceg i Gazepov, slažu se da se sa ovakvim predavanjima ne treba stati, već da sa pravom informacijom treba otići i u škole, prvenstveno u srbobransku Gimnaziju gde se mladim ljudima treba skrenuti pažnja na pomenutu bolest, a ne bi bilo loše da istu priču čuju i osmaci svih osnovnoškolskih Ustanova u opštini.


Broj "slapp" tužbi naglo se povećava od 2018. godine, a u 2021. već imamo trend i takvih prijava biće sve više, upozorio je u emisji N1 Direktno stručnjak za medijsko pravo Rade Đurić. Cilj "slapp" službi je da se pred medije postavi sudski postupak koji nije nimalo jednostavan kako bi oni odustali od izveštavanja, objasnio je pravnik Veljko Milić. Država bi mogla da usvoji propise kojima bi destimulisala "slapp" tužbe, ali bi pre svega sudovi presudama mogli da uspostave prasku kao neku vrstu pokazatelja gde su granice, ocenili su gosti N1.\nMilić je objasnio da se „slapp“ tužbe u srpskom jeziku prevode kao tužbe protiv javnog interesa, gde jedna strana, najčešće velika kompanija ili moćan pojedinac koji su predmet interesovanja javnosti, ne žele da budu predmet interesovanja javnosti i onda upućuje tužbe koje su, kako je istakao, već na prvi pogled neosnovane.\n„Najčešće se traže iznosi naknade štete mnogo veći od onih koji su utvrđeni sudskom praksom. Već u samom startu kada vidite visinu tužbenog zahteva, vidite da je cilj da se druga strana uplaši, da se pred njih postavi sudski postupak koji nije nimalo jednostavan i da taj pojedinac odustane“, objasnio je on.\nĐurić je podsetio da je i ranije bilo tužbi koje za cilj imaju da zastraše medije ili vrše pritisak na njih, ali da se od 2018. broj „slapp“ tužbi naglo povećava, a da u 2021. godini već imamo trend.\n„Nama se iskreno čini da je ovo samo početak. Jako nas zanima kako će sud da reaguje na to, pošto su sudovi oni koji uspostavljaju praksu“, kazao je on.\nĐurić je rekao i da su dosad „slapp“ tužbe najviše podnosili političari, ali da se na takav korak sada odlučuju i privatne kompanije.\nU javnosti je verovatno najpoznatiji slučaj kompanije „Milenijum tim“ koja je tužila nekoliko medija, među kojima i N1, tražeći odštetu u iznosu od 100.000 evra samo zato što su preneli izjave koje su opozicioni političari izneli o toj kompaniji na svojim konferencijama za štampu.\n„Milenijum tim“ je večeras saopštio da ni u jednom trenutku na umu nije imao takozvane „slapp“ tužbe, kao i da je odlučio da tužbe protiv medija, koje su do sada bile za iznos od 100.000 evra, imaju „simboličan odštetni zahtev u vrednosti 100 evra“.\nOsvrćući se na saopštenje „Milenijum tima“, Milić je podsetio da prema Zakonu o javnom informisanju novinari nisu dužni da utvrđuju „sudsku istinu“, već da „sa pažnjom primerenom okolnostima provere istinitost informacije“.\n„Druga stvar kada su u pitanju visine tih zahteva za naknadu šteta, kao što je očigledno da je 100.000 previsok zahtev, tako je očigledno da kod 100 evra nije cilj naknada štete, već da se druga strana izloži sudskom postupku. To se zove zloupotreba prava i to je kod nas i sada zabranjeno. Problem je što o tome sudovi ne vode računa dovoljno“, ukazao je on.\nĐurić je dodao da su mediji, pored direktnih troškova postupka izloženi i nekoj vrsti sekundarne viktimizacije, odnosno konstantnom strahu da će izgubiti parnicu i da više neće moći da rade.\nGovoreći o evropski iskustvima, Đurić je objasnio da u većini evropskih zemalja postoji razvijena sudska praksa i način na koji sudovi reaguju koji tera moćnike da ozbiljno razmisle pre nego što pokrenu ovakve postupke.\nPojedine države usvojile su i određene propise koji destimulišu podnošenje „slapp“ tužbi, ali gosti N1 ukazuju da takve promene u Srbiji morali da sprovedu nosioci političkih funkcija, a upravo su političari ti koji se često odlučuju da koriste takve tužbe kao vid pritiska na medije.\nDodaju, međutim da bi efikasno bilo da se sudskim presudama uspostavi praksa kao neka vrsta pokazatelja gde su granice.\nJUGpress: Pitali smo drugu stranu, nije želela da odgovara\nO svojim iskustvima sa „slapp“ tužbama kompanije „Milenijum tim“ za N1 je govorila i urednica leskovačkog JUGpressa Ljiljana Stojanović koja je upozorila da se takvim postupcima mali mediji dovode u bezizlaznu situaciju, te da bi bez podrške novinarskih udruženja, teško mogli da plaćaju sudske takse i finansiraju stalna putovanja u Beograd.\n„Mi smo dobili obaveštenje iz Višeg suda u Beogradu da smo dobili nove tužbe. Obaveštenje glasi da mogu da se podignu samo na pisarnici Višeg suda u Beogradu. Znamo da su nas dvojica direktora ‘Milenijum tima’ tužila za duševni bol“, rekla je Stojanović i dodala da će tužbe pokušati da podigne u petak, pošto će putovati u Beograd zbog sastanka Stalne radne grupe za bezbednost novinara.\nIstakla je i da sa „slapp“ tužbama ne zna koliko će postupci da traju i šta će na kraju da se desi.\n„Mi smo sigurni da smo svoj posao radili profesionalno (…) Zbog te tužbe JUGpress je na zlom glasu, ne dobijamo projekte na lokalnim konkursima. Zanimljivo je da je JUGpress jedini tužen iako je najveći broj lokalnih medija bio na toj konferenciji za medije i preneo sve to“, rekla je Stojanović.\nNavela je i primer kada su tražili reakciju jednog od direktora „Milenijum tima“ na saopštenje jedne opozicione stranke, a dobili su odgovor da on ne želi da o tome raspravlja preko medija, već da će podneti tužbu, a novac koji naplati od medija uplatiti u humanitarne svrhe.\n„Tu nema više onoga da nije pitana druga strana. Mi smo pitali drugu stranu, nije želela da odgovara na to. Mislim da bi oni morali da daju otkaz svom pravnom timu i svojoj PR službi, jer da rade posao kako treba savetovali bi ih da je njima najbolji način da kad god neki mediji nešto objavi, oni pošalju rekaciju i to je način da se sazna istina“, poručila je Stojanović.\nSve prisutniji fenomen u zemljama u kojima su mediji već pod velikim pritiskom\nO fenomenu „slapp“ službi je za N1 govorila i Sara Klark iz međunarodne organizacije za medijske slobode „Article 19“ koja je istakla da njihov broj raste širom Evrope, naročito u Poljskoj, Malti, Italiji, Hrvatskoj i gotovo svim zemljama na Balkanu, uključujući i Srbiju.\nPodsetila je da je reč o zemljama gde su mediji već pod velikim pritiskom, i da je zapravo čitava poenta „slapp“ tužbi da se dodatno pritisnu mediji ili borci za ljudska prava.\nKlark je rekla i da je protiv ubijene malteške novinarke Dafne Karuana Galicija bilo podneto nekoliko desetina takvih tužbi, ukljućujući i jednu u Americi sa odštetnim zahtevom od čak 40 miliona dolara.\nApelacioni sud: „Danas“ nije povredio čast i ugled Ðorđa Vukadinovića\nMilenijum Tim: Sudu predati podnesci da se tužbeni zahtevi prema medijima smanje na 100 evra\nRade Đurić Tužbe protiv medija\n← Šta to beše elaborat?\nSednice Veća i bitne odluke u Nišu već dugo bez novinara i javnosti, Sotirovski kaže da se sastaju telefonski →


Rodna nejednakost na tržištu rada – FREN\nRazlika u zaradama između muškaraca i žena u Srbiji postoji, a podaci pokazuju da žene, iako imaju isti nivo obrazovanja i godine radnog iskustva, zarađuju oko 12% manje od muškaraca, izjavila je direktorka Fondacije za razvoj ekonomske nauke (FREN) Jelena Žarković Rakić, na konferenciji „Rodna nejednakost na tržištu rada“ održanoj 11. februara u prostorijama UN House u Beogradu.\nKonferencija, je organizovana uz podršku Kancelarije UN za rodnu ravnopravnost i osnaživanje žena (UN Women), sa ciljem da predstavi rezultate istraživanja koje je sprovela Fondacija za razvoj ekonomske nauke kroz projekat Rodna nejednakost na tržištu rada i mere fiskalne konsolidacije. Analiza je sprovedena s namerom da se analizira kako je smanjenje plata, kao deo mera štednje, uticalo na jaz u zaradama između muškaraca i žena u javnom sektoru i verovatnoću njihovog prelaska u neki drugi sektor (privatni, nezaposlenost ili neaktivnost). Ovo istraživanje je podržalo Partnerstvo za ekonomske politike (Partnership for Economic Policy – PEP).\nIzjave učesnika možete promaći na linku


T-Blog - Ugledni nastavnik unosi inovacije u nastavu\nBeograd, 04.avgust, 2014. – Tokom školske 2013/2014. godine, Microsoft je u Srbiji u okviru „Partneri u učenju“ (Partners in Learning) programa, na konkursu za najbolje nastavničke radove organizovao program stručnog usavršavanja za 20 najuspešnijih nastavnika, a pod nazivom „Ugledni nastavnik“. Nastavnici su u okviru programa dobili obuku o planiranju i evaluiranju nastavnih aktivnosti, koje se izvode uz podršku mobilnih IKT uređaja. Pomenute aktivnosti izveli su na Asus T100 tabletu sa Windows 8 operativnim sistemom i uz korišćenje usluge Office 365, a zatim su osmislili i sproveli projekat primene IKT-a u nastavi, samostalno ili u saradnji sa nekim od kolega iz programa „Ugledni nastavnik“.\n"Dostupnost mobilnih uređaja, široka rasprostranjenih među učenicima, menja njihov način života, i način na koji neformalno uče. Internet i moderne tehnologije daju nastavnicima beskonačne mogućnosti za prikupljanje informacija sa kojima rade." rekla je Katarina Milanović, menadžer Microsoft programa Partneri u učenju, tokom dvodnevne radionice za nastavnike održane u toj kompaniji. Rezultat su inovacije u nastavi, u kojima su uživali i nastavnici i učenici: tabletom snimljeni ogledi iz fizike ili pozorišna predstava, projektna nastava izvedena uz pomoć računara, časovi koje nastavnik osmišljava ili izvodi u formi „izokrenute učionice“ gde učenici za domaći zadatak imaju da pogledaju na računaru predavanje nastavnika koje je nastavnik snimio tabletom, a onda na času raspravljaju o gradivu i bave se uvežbavanjem i stvaralačkim radom vezanim za temu predavanja i dr. Reakcije nastavnika koji su dobili prilike da koriste tablet svakodnevno su odlične, nastavnica Marijana Ilić kaže: „Tablet je zgodan jer staje u torbu, pa u prevozu do posla moze da se napravi ili da se pregleda neki kontrolni, a ako ima i wifi u prevozu može i elektronska pošta da se proveri, domaći zadatak da se pregleda…“.\nU prilogu je izveštaj sa #UgledniNastavnik :


KK Partizan: Ponovo smo na meti besmislenih i beskrupuloznih napada - Sport - Dnevni list Danas\nPočetna » Sport » KK Partizan: Ponovo smo na meti besmislenih i beskrupuloznih napada\n0Piše: Beta 12. septembra 2020. 12.24\n„ABA liga je pravno neuredjena već pune četiri godine, a veliku krivicu za njeno neuredjivanje snosi Nebojša Čović, kao predsedavajući lige u sezoni 2017/18. Odgovornost snosi i nekadašnji sportski direktor ABA lige, kasnije sportski direktor Crvene zvezde, Žarko Čabarkapa.\nIronično, Nebojša Čović je, sa pozicije čelika porodične firme, tužio ABA ligu za sopstveni nerad, što Partizan smatra bezobrazlukom bez presedana i velikom sramotom za regionalnu košarku. Cilj navedene tužbe je bio da se u vlasničku strukturu lige, vansudskim poravnanjem, ugura klub na čijem se čelu nalazi tast Čovićevog sina, Zoran Tošković. Zbog više nego očiglednog sukoba interesa izmedju KK Crvena zvezda i KK FMP, Partizan na takav manevar nije pristao“, dodaju crno-beli.\nPartizan je izmedju ostalog pitao zašto Zvezda „beži od CAS-a“, zašto obmanjuje javnost da su usmeni glasovi na video skupštini pravno obavezujući, a ne tek kada se pismenim putem potvrde i ko i po čijem nalogu je objavio saopštenje, kako se navodi, lažnog Predsedništva na zvaničnom sajtu ABA lige, „kada je poznato da klubovi koji nisu članovi ABA javnog trgovinskog društva (kao što nisu FMP i Mornar) ne mogu predsedavati ligom“.\nCrno-beli su istakli da „odgovornost za pravne nedostatke ABA lige ne snosi Partizan“, već naprotiv, da se taj klub bori da iz „pravnog brloga lige, u kojoj nastupaju dva kluba u sukobu interesa, regionalna košarka izadje jača, da imamo jako i uredjeno zajedničko takmičenje“.\nABA liga, KK Crvena zvezda, KK Parizan, KošarkaBeograd\nČekanje šanse protiv favorita


Dečija nedelja na trgu u Plandištu - eVršac\nU organizaciji Kulturnog centra Vuk Karadžić Plandište održana je tribina na gradskom trgu u Plandištu a povodom manifestacije Dečija nedelja.\nManifestaciju su, pored predstavnika Kulturnog centra, podržali i predstavnici lokalne samouprave na čelu sa predsednikom Jovanom Repcom, zamenikom predsednika Dušanom Ćurčićem, i većnicima Tanjom Petrović, Bojanom Stojanović i Mirjanom Grbićem.\nTokom tribine razgovaralo se sa prisutnim građanima Opštine Plandište oko unapređenja i zažtite prava deteta. Glavni cilj je bilo skretanje pažnje javnosti na potrebe dece, njihovim pravima, na odgovornost koju porodica, škole i društvo ima u zaštiti prava deteta.\nTokom manifestacije Dečija nedelja lokalna samouprava se maksimalno potrudila da podrži sve akcije koje su organizovane na ovu temu. Trudili smo se da uključimo i što više ustanova i udruženja, škole, Dom zdravlja, Savet za bezbednost saobraćaja, Crveni krst i sportski savez opštine Plandište. Iako je ovo nedelja koja je posvećena dece, mi kao društvo moramo bidi svesni da svaki dan treba da posvetimo deci jer su oni naša budućnost, izjavio je predsednik opštine Plandište Jovan Repac.


Vučić upozorava: Proizvešće neki novi 17. mart i završili su posao! - 25.09.2020, Sputnik Srbija\nPredsednik Srbije Aleksandar Vučić poručio iz Turske da se Albanci na Kosovu spremaju na neki 17. mart, kada bi proterali i onih 95.000 preostalih Srba. 25.09.2020, Sputnik Srbija\n10:29 25.09.2020 (Osveženo: 11:23 25.09.2020)\nPredsednik Srbije Aleksandar Vučić poručio iz Turske da se Albanci na Kosovu spremaju na neki 17. mart, kada bi proterali i onih 95.000 preostalih Srba.\nUpitan hoće li uopšte biti nastavka dijaloga na najvišem nivou u Briselu, budući da prištinska strana kaže da neće, Vučić odgovara da se dešava ono o čemu govori mnogo vremena i na šta je upozoravao i EU i međunarodne zvaničnike.\n"A to je da Albanci ne misle da Srbi treba da imaju bilo šta na Kosovu. Misle da će oni koji su im dozvolili da naprave državu, samo da stisnu dugme i Srbija će samo priznati tzv. nezavisno Kosovo", kazao je Vučić i upozorio:\n"Oni će proizvesti neki novi 17. mart, da proteraju tih 95.000 Srba koji su ostali i završili su posao", kazao je predsednik Srbije, koji se nalazi u Istanbulu, gde ga očekuje sastanak s turskim predsednikom.\nDačić: Pokazao sam Grenelu pismo


Вучић: Тодосијевић осуђен због изношења истине о Рачку\nHomePolitikaVučić: Todosijević osuđen zbog iznošenja istine o Račku\n25/08/2021Redakcija BALKAN TVPolitika, Vesti, za slajder0\nPredsednik Srbije Aleksandar Vučić izjavio je danas, povodom pravosnažne presude na dve godine zatvora predsedniku opštine Zvečan Ivanu Todosijeviću zbog izjava o Račku, da je u tom slučaju brutalno prekršeno pravo na slobodno mišljenje i na pravično suđenje i pozvao Evropsku uniju da ukažu Prištini da moraju da se pridržavaju onoga što su potpisali i prihvatili.\n„Srbin sa severa Kosova i Metohije, Ivan Todosijević, pravosnažnom presudom osuđen je na dve godine zatvora samo zato što je rekao istinu. Istinu o Račku, istinu o svemu što se zbivalo srpskom narodu”, istakao je Vučić u video snimku objavljenom na instagram profilu „Budućnostsrbije”.\n„Brutalno i grubo je prekršeno pravo, i na slobodno mišljenje i na pravično suđenje, koje smo potpisali sa Albancima i EU u Briselu. Pozivam Evropljane, Evropsku uniju da pozovu Albance u Prištini i da im kažu da moraju da se pridržavaju onoga što su potpisali i prihvatili”, istakao je Vučić.\n„Kao što ćemo mi u centralnoj Srbiji biti uz njega, njegovu porodicu i ceo srpski narod na KiM. Živeo naš narod na Kosovu i Metohiji, živela Srbija”, poručio je Vučić.\nTom odlukom potvrđena je prvostepena presuda Osnovnog suda u Prištini kojom je Todosijević, koji je u to vreme bio ministar administracije i lokalne samouprave, osuđen zbog navodnog „podsticanja na nacionalnu, rasnu, versku mržnju, nemir ili netoleranciju”.\nTodosijević je o Račku govorio 2019. godine povodom 20. godišnjice NATO bombardovanja obraćajući se na ceremoniji u Zvečanu, kada je rekao da je povod za NATO agresiju na SR Jugoslaviju bila „takozvana humanitarna katastrofa na prostoru Kosova i Metohije, izmišljeni Račak”, prenosi Tanjug.


Suzavcem razbijene demonstracije ispred UNMIK-a\nAnamari REPIC , Gëzim BAXHAKU, Miloš TEODOROVIC\nPripadnici međunarodne i Kosovske policije upotrebili su suzavac kako bi rasterali demonstrante pokreta “Samoopredeljenje”, pošto su neki od njih počeli da bacaju kamenice na sedište UNMIK-a. Do sukoba je došlo kada su neki od oko 5.000 demonstranata uklonili jednu betonsku ogradu i pokušali da otklone drugu, a zatim kamenicama i drugim predmetima gađali zgradu misije UN.\nNakon intervencije demonstranti su se razbežali i za sada nema informacija o povređenima niti uhapšenima. Prethodno su pristalice Pokreta crvenom bojom i flašama gađali zgradu Vlade i Skupštine Kosova, pri čemu su razbijena neka stakla.\n“Pristalice Pokreta sada će mirnim putem flašama i crvenom bojom gađati ove institucije”, kazao je Aljbin Kurti lider Pokreta, ističući da institucije Kosova nisu kosovske već UNMIK-ove.\nLider “Samopredeljenja” u govoru ispred zgrade Vlade je rekao da Pregovaračka ekipa laže narod, stoga je moto protesta bio “Dole kosovski pregovarački tim”.\nOvako su pristalice pokreta „Samopredeljenje“ na albanski nacionalni praznik, Dan zastave, iskazali svoj protest protiv pregovora o statusu Kosova. Demonstranti, uglavnom mladi ljudi, uzvikivali su parole “Dole UNMIK”, “Probudite se”, a klicalo se “Samoopredeljenju” i Oslobodilačkoj vojsci Kosova. Policija prvobitno nije reagovala, ali je preduzela mere pošto je situacija eskalirala ispred sedišta međunarodne administracije.\nDanas, nešto pre demonstracija, zvaničnici Kosovske policijske službe upozorili su da su poslednje pretnje upućene zaposlenima u UNMIK-u i njihovoj imovini na Kosovu ozbiljne i da mogu da imaju uticaja na ukupnu bezbednosnu situaciju na Kosovu.\nPortparol Kosovske policijske službe kapetan Veton Eljssani kaže da policija nije spremna da govori o detaljima ovih pretnji, ali su one ocenjene veoma ozbiljnim:\n«Ova pretnja je uzeta kao ozbiljna. Na osnovu informacija koje smo dobili sa terena došli smo do zakljucka da su pretnje ozbiljne što se tiče zaposlenih u UN i njihove imovine. Za sada ne možemo da kažemo nešto više o ovim pretnjama, jer se radi o poverljivim informacijama, ali mogu reći da se radi o ozbiljnim pretnjama.»\nZbog toga su, kaže Eljsani, Kosovska policijska služba, UNMIK policija i KFOR povećali bezbednosne mere, što je vidljivo i većim prisustvom snaga reda na ulicama Kosova.\nEljsani ističe da se ne zna koliko će te mere trajati, ali one neće biti ograničene samo na demonstriranje sile, vec će biti i drugih odgovora na ove pretnje.\nIako ne žele da kažu odakle potiču te pretnje, zvaničnici policije kažu da su one veoma ozbiljne i da mogu da utiču na ukupnu bezbendosnu situaciju na Kosovu.\nInače, najviši zvaničnici institucija Kosova i političkih partija su ovih dana upozoravali da je od izuzetnog značaja sačuvati mir i stabilnost na Kosovu, posebno u vremenu kada se utvrđuje status Kosova.\nNekoliko hiljada Albanaca sa juga Srbije obeležilo je skupom u centru Preševa Dan zastave, najveći nacionalni praznik Albanije. Preševo je jedna od tri srpske opštine poznate po međunacionalnim tenzijama. Mada je sam skup protekao bez incidenata, u Preševu su dvojica Albanaca sa zgrade Opštine skinuli srpsku i postavila tri albanske zastave.\nProblem zastave i ranije je podizao tenzije u opštinama na jugu Srbije. Stoga i zebnja da bi zamenjivanje srpske albanskom zastavom, a od strane u ovom trenutku nepoznatih počinilaca, mogla izazvati nove napetosti itekako ima osnova. Predsednik Demokratske unije doline, jedne od albanskih partija sa tog područja, Skender Destani:\n„Ja prvi put vidim da je skinuta zastava. Da sam to vidio na početku ne bih prisustvovao ovom skupu. Ovo što je urađeno je sramota. Bez obzira ko je to uradio, to je sramota i mislim da taj koji je skinuo zastavu treba da snosi odgovornost. To je zastava države, a uz zastavu države postoje i nacionalni simboli manjina, tako da i mi Albanci, koji smo građani ove države, želimo ostvariti svoje najosnovnije pravo – proslaviti Dan zastave kao i svi drugi građani u ovoj državi.“\nKako javlja dopisnik Radija Slobodna Evropa Radoman Irić, skupu je prisustvovalo oko dve hiljade pre svega srednjoškolaca kojima su se obratili lokalni aktivisti za ljudska prava i lokalni funkcioneri. Istovremeno, nedaleko od Preševa, albanski odbornici u Parlamentu u Bujanovcu održali su „protestni sastanak“ sa koga su javnosti u Srbiji uputili dokument o dilemama o upotrebi albanske zastave. Predsednik Odbora za ljudska prava iz Bujanovca Šaip Kamberi rekao nam je tim povodom da će Albanci tim dokumentom pokazati dobru volju da sa vlastima reše sve dileme vezane za upotrebu albanske zastave:\n„Ideja je da se taj dokumenat uputi predsedniku Tadiću, predsedniku vlade i predsedniku Narodne skupštine Srbije. S tim dokumentom će biti upoznati i međunarodni faktori u Srbiji. Cilj je da se skrene pažnja na stav 2 člana 6 Zakona o zaštiti prava i sloboda nacionalnih manjina koji ograničava pravo na upotrebu nacionalnih simbola nacionalnih manjina, sa zahtevom da se to ograničenje ukine.“\nU Vladi Srbije problem tretmana zastava je i dalje otvoren. Direktor Vladine službe za ljudska i manjinska prava Petar Lađević smatra da albanska nacionalna manjina, u ovom trenutku, nema prava na proslavu svojih nacionalnih praznika i obeležja svoje manjine, jer nije formirala svoj Nacionalni savet:\n„Da bi bilo koja nacionalna manjina u Republici Srbiji imala pravo na isticanje svojih nacionalnih simbola i proslavu svojih praznika, dakle manjinskih, u Republici Srbiji, pre svega mora ispoštovati elementarne pretpostavke Zakona o zaštiti prava i sloboda nacionalnih manjina, što znači da manjina mora osnovati svoj nacionalni savet. A osnivanjem nacionalnog saveta i njegovim funkcionisanjem manjina dobiva pravo da predloži Savetu Republike Srbije za nacionalne manjine svoje simbole i znamenja.“\nIako stabilan region, na jugu Srbije očigledno je dovoljna samo jedna zastava za otvaranje novih spornih pitanja.


Ni stravična nesreća, ni spuštena rampa nisu dovoljan razlog da se vozači zaustave (VIDEO) - juGmedia\nNa pružnom prelazu u Donjem Međurovu, na kome je nakon nesreće postavljena rampa sa svetlećom signalizacijom, kamere su snimile nemarnog vozača koji prolazi u momentu dok se spušta rampa, ne mareći za upozorenja da nailazi voz.\n“Pregledom snimaka sa video nadzora, koji je postavljen na putnom prelazu u Donjem Međurovu, konstatovana su dva slučaja, kada su vozači drumskih vozila, iako je postojalo upozorenje svetlosnom signalizacijom na nailazak voza i spuštanje rampe, nastavili vožnju rizikujući svoje živote i živote drugih učesnika u saobraćaju, kao da nisu izvukli pouke iz nesreće koja se dogodila na ovom putnom prelazu”,saopštili su iz Infrastruktura železnice Srbije na svom sajtu.\nOni dodaju da upravo takvi događaji ukazuju da su i dalje česta nepoštovanja propisa od strane vozača drumskih vozila, što za posledicu ponekad ima i tragične posledice.\n“Zato još jednom apelujemo na sve učesnike u saobraćaju na poštovanje propisa, jer samo tako možemo očuvati ono što je najvrednije, a to su životi građana”, porućuju iz Infrastruktura železnice Srbije.\nVlasotinčanin rasplakao celu Srbiju (VIDEO)\nVranje i Leskovac u kampanji „Da budemo naČisto“\nLESKOVAC - Konferencijom o zaštiti životne sredine i upravljanju otpadom u Jablaničkom iPčinjskom okrugu u Leskovcu, danas je najavljen početak regionalne…\nPIROT - Nevreme praćeno jakim vetrom i kišom koje se oko 17 sati sručilo na Pirot nosilo je krovove, letele su roletne sa prozora, drveće je čupano…


- Ponovo je počela eksploatacija peska u velikim razmerama na teritoriji grada Subotice. Po našim saznanjima, eksploatacija se vrši bez odgovarajućih dozvola i dokumentacije. Dnevno se sa te lokacije iznosi oko 20 kamiona sa 18 do 20 kubika peska po kamionu, odnosno od 360 do 400 kubnih metara peska. Utvrđeno je da je eksploatisan oko hektar zemljišta u dubini od tri metra - saopštio je gradonačelnik Subotice Jene Maglai na današnjoj pres-konferenciji u Medija-centru u Gradskoj kući.\nNaime, na osnovu anonimne prijave koja je inspekcijskoj službi u Gradskoj kući dostavljena 26. oktobra 2014. godine da se na Kelebiji, na adresi Čavolj 192, nelegalno eksploatiše pesak, dežurna patrola Komunalne policije izašla je na prijavljenu lokaciju i na licu mesta zatekla dva utovarivača kako iskopavaju pesak.\nOd osoba koje su upravljale utovarivačima komunalni policajci saznali su i zapisnički konstatovali ko je vlasnik utovarivača, a u međuvremenu je, po postupanju komunalne policije i inspekcijske službe, utvrđeno i ime firme čiji su kamioni prevozili pesak. Naknadno se saznalo i ko su vlasnici parcela sa kojih se vrši eksploatacija peska, gde se i na koje gradilište taj pesak prevozi.\nUz isticanje da se na ovaj način upropašćavaju i naši putevi, jer nisu predviđeni za prolaz tako teških kamiona, gradonačelnik Maglai je izjavio da je kompletna dokumentacija sa zapisnicima i dokazima nadležnima - Poljoprivrednoj inspekciji i Rudarskoj inspekciji Pokrajinskog sekretarijata za energetiku i mineralne sirovine, dostavljena 28. oktobra 2014. godine.\n- Na osnovu dostavljene dokumentacije, inspekcija bez problema može da pokrene postupke protiv odgovornih lica i firmi koje su učestvovale u ovoj eksploataciji peska, međutim, ništa se nije preduzelo i radovi nisu obustavljeni. Mi ćemo zadužiti naše službe da pokrenemo postupke koji su u našoj nadležnosti, a ja očekujem da će i nadležne inspekcije postupati po ovim predmetima, i što se tiče podnošenja prekršajnih prijava, privrednih prestupa i krivičnih prijava – rekao je Jene Maglai.\nEksploаtаcijа minerаlnih sirovinа vrši nа osnovu odobrenjа zа eksploаtаciju, i sаglаsno ugovoru o eksploаtаciji i odobrenju zа izvođenje rаdovа, podsetio je gradonačelnik Maglai, i dodao da bi za svaki kubni metar peska trebalo da se plati rudna renta, i lokalnoj samoupravi, i Republici.\n- Trebalo bi da se plati i naknada za promenu namene poljoprivrednog zemljišta. Raspolažemo informacijom da u poslednjih nekoliko meseci nije izdata nikakva saglasnost za promenu namene poljoprivrednog zemljišta na toj lokaciji vezano za eventualnu eksploataciju peska niti je po tom osnovu plaćena bilo kakva naknada gradu Subotici ili Republici – naglasio je Jene Maglai.\nOn je naveo da je u poslednjih nekoliko nedelja bilo više nelegalnih seča šuma, posebno na teritoriji Radanovca.\n- Specijalizovane ekipe kamionima upadaju u šume i motornim testerama na brzinu seku stabla. Odneto je, i najverovatnije preprodato, najmanje 30 kubnih metara drveća. I tome ćemo stati na kraj, a protiv počinioca ćemo podneti krivične prijave – poručio je gradonačelnik Jene Maglai.


Borislav Borović: Neizdrživo poskupljenje hrane, država da interveniše iz robnih rezervi - Glas Šumadije\nNaslovna > Izbori/Bojkot > Borislav Borović: Neizdrživo poskupljenje hrane, država da interveniše iz robnih rezervi\nBorislav Borović: Neizdrživo poskupljenje hrane, država da interveniše iz robnih rezervi\n09/11/2021 09/11/2021 388Ostavi komentar na Borislav Borović: Neizdrživo poskupljenje hrane, država da interveniše iz robnih rezervi\nNarodna stranka pozvala je danas Vladu Srbije da primeni mere u cilju zaštite stanovništva i privrede od inflacionog udara koji preti da privredu desetkuje, a većinu stanovništva dovede na rub gole egzistencije.\n„Neophodna hitna je intervencija iz robnih rezervi kako bi se bar delimično amortizovao rast cena ulja i mesa, kao i ukidanje akciza na struju i smanjenje akciza na gorivo“, rekao je predsednik Odbora za privredu i finansije Gradskog odbora Narodne stranke Beograd Borislav Borović.\n„Potrebno je istovremeno povećati minimalnu cenu rada na nivo realne minimalne potrošačke korpe, koja će se prethodno uskladiti sa minimalnim troškovima dovoljnim za preživljavanje i osnovne troškove tročlane porodice“, dodao je Borović.\nBorović je naveo da dugoročne mere podrazumevaju subvencionisanje poljoprivrede srazmerno udelu njenog učešća u bruto društvenom proizvodu i „okretanje domaćim dobavljačima“.\n„Zvanična inflacija u Srbiji je 5,7 odsto, ali je rast cena roba široke potrošnje između 20 odsto i 30 odsto samo u ovoj godini, a to najviše pogađa većinu građana. Na troškove ishrane prosečne porodice u Srbiji odlazi oko 40 odsto mesečnih primanja, a sa troškovima za energiju čak i 55 odsto“, rekao je Borović.\nBorović je podsetio da rastu cene svih usluga i roba široke potrošnje, od usluga mobilnih operatera do dugotrajnog mleka u marketima.\n„Meso je toliko skupo da je postalo nedostupno velikom broju građana. Kilogram junetine košta više od 1.000 dinara, svinjetine 700 dinara, a piletine gotovo 600 dinara. Cena litra ulja je prešla 220 dinara, a kilogram šećera košta 85 dinara. Poskupljuju i svi proizvodi i usluge koji ulaze u minimalnu potrošačku korpu, a litar dizela košta više od 170 dinara, dok je cena struje za privredu je udvostručena“, zaključio je Borović.\n„Čaurnica” – Mesto gde je zasvetlela prva sijalica srpske industrije\nProtest ispred Doma sindikata zbog privođenja Aide Ćorović


Devedžić, Kovčić i Hasanbegović potpisali ugovore sa Slobodom – FK Sloboda\nDevedžić, Kovčić i Hasanbegović potpisali ugovore sa Slobodom\nU prostorijama FK “Sloboda” Tuzla na stadionu Tušanj danas je upriličeno potpisivanje profesionalnih ugovora sa tri mlada fudbalera koji su u proteklim godinama bilježili nastupe u Premijer omladinskog ligi BiH.\nKenin Devedžić, Amar Kovčić i Eldin Hasanbegović danas su stavili svoj potpis na dugoročni ugovor sa FK “Sloboda” Tuzla što je sasvim sigurno ispunjenje njhovih dječačkih snova.\nPovodom potpisivanja prvih profesionalni ugovora sa tri mlada perspektivna fudbalera, upriličena je konferencija za medije na kojoj su se pored pomenutih igrača prisustvovali Senad Mujkanović, predsjednik UO FK Sloboda Tuzla i Denis Karić, sportski direktor.\n-Drago mi što danas imamo priliku potpisati ugovore sa naša tri mlada fudbalera, naša tri juniora. Ovo je veliki dan za nas, ove godine obilježavamo sto godina postojanja, radimo na zacrtanim ciljevima, a jedan od naših primarnih ciljeva jeste promocija mladih fudbalera koji su prošli kroz naš omladinski pogon, kazao je Senad Mujkanović predstavnicima medija.\nIgrači koji su danas potpisali ugovore sa Slobodom, nastavit će takmičenje u Premijer omladinskog ligi BiH za juniore.\n– Mi još tri fudbalera vežemo za Slobodu, ali do kraja ove sezone igrače za juniorski sastav. Ovi današnji potpisi nisu slučajno, dugo smo ih pratili i odlučili smo da su oni na koga će moći Sloboda da računa u budućnosti. Sve čestitke momcima na ovom uspjehu, ali mi ne prestajemo pratiti naš omladinski pogon, a ukoliko vidimo da ima potencijala u našem pogonu nećemo stati na ovome. Omladinski pogon Slobode biće naš prioritet i sve ono što je dobro mi ćemo se potruditi da ostavimo u Slobodi, kako bi osigurali budućnost kluba.\nU derbiju kola Sloboda dočekuje Željezničar (VIDEO)\n06 dana 18 sati 11 minuta 04 sekundi


Američka studija: novi soj koronavirusa se širi brže\nNovo istraživanje koje je vodila američka vlada otkrilo je da se novi soj novog koronavirusa koji prevladava širom svijeta širi brže nego ranije verzije.\nStudija koju su vodili naučnici iz Nacionalne laboratorije u Los Alamosu, pokazala je da je novi soj, mutirani oblik izvornog koronavirusa SARS-CoV-2, otkriven prije tri mjeseca u Evropi. Brzo se proširio na područje istočnih saveznih država u SAD, prije nego što je od sredine marta postao dominantan na svijetu.\nNaučnici koji su napisali ovaj izvještaj izjavili su da su njihovi nalazi potaknuli „hitnu potrebu za ranim upozorenjem“ proizvođačima vakcina i lijekova da bi se proizvela rješenja koja će biti efikasna protiv novog soja.\nNovi soj brzo je zarazio puno više ljudi nego raniji oblici koji su se širili izvan grada Wuhan u Kini, navodi se u izvještaju. Za nekoliko sedmica to je bio jedini soj u zemljama zahvaćenim novim koronavirusom.\nStudija je pokazala da je novi soj zarazniji, iako razlozi za to još nisu utvrđeni. Čini se da nova verzija nije smrtonosnija od izvorne, premda se čini i da mutirani soj predstavlja veće virusno opterećenje.\nStudija upozorava da, ako se pandemija ne smanji kako vrijeme postaje toplije, virus bi mogao nastaviti mutirati dok se nastavlja rad na razvoju vakcina i drugih medicinskih tretmana.\nAutori studije kažu da bi efikasnost novih medicinskih tretmana mogla biti ograničena ako globalna naučna zajednica ne bude išla ukorak s rizikom koji predstavlja novi soj.\nLos Alamos nacionalna laboratorija , sa sjedištem u jugozapadnoj američkoj državi Novi Meksiko, dio je američkog Odjela za energiju.